કથા-સપ્તાહ - રેવા - (દિન-રાત -3)\nYou are here :HOME >> Features >> Katha Saptah >> કથા-સપ્તાહ - રેવા - (દિન-રાત -3)\n‘આજનો શ્ચિ૨યાઝ પૂરો.’ રેવા ટહુકી. આર્જવ ઝબક્યો.\n‘માલિકના હૈયે દૌલતની ઝાકઝમાળથી અંજાતી કન્યા નહીં, ઘરસંસારને પ્રણયથી મહેકાવે એવી ગુણવંતી નાર જ શોભે - તમારા જેવી...’ અક્ષ કહેતો. રેવાને એ સાંભળવું ગમતું, પણ અક્ષને ખોટેખોટી આંખ દેખાડતી : આપણે હવે રિહર્સલ્સ પર ધ્યાન આપીએ?\nગીતના ભાવમાં ખોવાઈ જતી રેવાને જોવી લહાવો હતો. પ્રોગ્રેસ ચકાસવા આવતો આર્જવ એની અસરમાં બે-ચાર કલાક રોકાઈ જતો. આર્જવ ભલે વિધિવત્ સંગીત શીખ્યો ન હોય, સૂર પારખવાની તેની સૂઝ રેવાને મુગ્ધ કરી જતી. કોઈ વાર સૂર આઘોપાછો થાય તો અકળાઈ ઊઠે, પણ સારું ગાય તો પ્રશંસા કરવાને બદલે એટલું જ કહે : યુ કૅન ડૂ મચ બેટર! આજે મહિના પછી રેવાને ખુદ પોતાની ગાયિકીમાં નિખાર લાગતો હોય તો એનું શ્રેય આર્જવને જ મળે!\nલતાનાં ગીતોની ચર્ચામાં બેઉને\nસમય-સ્થાનનીયે ગત ન રહે.\nઅને એ દરમ્યાન અક્ષ\nચૂપચાપ હૂંફાળા પાણી સાથે\nખાખર-ગોળપાપડીનો સાãત્વક નાસ્તો સર્વ કરતો રહે. પ્રૅક્ટિસ દરમ્યાન હૂંફાળું પાણી પીવાથી ગળું સ્ફૂર્તિમાં રહેતું. આ ટિપ પણ આર્જવની.\n‘મારે અતાઉલ્લાને મળવું છે...’ રેવા ક્યારેક ટૂરના લીડ સિંગરને સાંભરતી.\nઆર્જવ વણસાંભળ્યું કરતો ક્યાં આડું લાગે એવું બોલી જતો, ‘તે પણ માણસ જેવો માણસ જને. ઠીક છે, પૉપ્યુલર સિંગર છે; પણ તું કેવળ તારાં ગીતો પર ફોકસ રાખજે રેવા,\nટૂરના બીજા મામલામાં તારું ધ્યેય ફંટાવીશ નહીં.’\nટૂરમાં બીજા કયા મામલા હોય? રેવાને સમજાતું નહીં, પણ આર્જવની ચેતવણી સીધા અર્થïમાં લેતી - મારું ધ્યેય તો બેસ્ટ પફોર્ર્મન્સ આપવાનું જ હોવું જોઈએ એ તો સાચું!\n‘અતાઉલ્લા ટૂરના પખવાડિયા અગાઉ મુંબઈમાં હશે ત્યારે અંધેરીના વેસ્ટર્ન સ્ટુડિયોમાં દિવસરાત ઑર્કેસ્ટ્રા સાથે ગ્રૅન્ડ રિહર્સલ ચાલશે... એનો ચાર્મ જ નિરાળો રહેશે.’\nઆર્જïવનાં વેણમાં રેવાના ધમાકેદાર પફોર્ર્મન્સની અપેક્ષા ઝળહળતી. એમાં પાર ઊતરવાની રેવાને પણ એષણા હોય જ! તેમનો તુંકારો પણ કેવો મીઠો, સહજ લાગે છે. ક્યારેક લાગતું કે સંગીત અમને બાંધતું તત્વ છે એટલે મધુરતા પ્રવર્તે છે. રેવા સમજતી કે દરેક સ્ટ્રગલર યા સિંગર જોડે આર્જવ અંતરંગ નહીં જ બનતો હોય, સૂરો સિવાયનું પણ કોઈ તત્વ અમારી વચ્ચે ભળી રહ્યું છે... એ જ પ્રેમ?\nરેવા મૂંઝાતી, આવા જ મનોમંથને આર્જવ ગૂંચવાતો, જુદા જ કા૨ણે અકળાતો; પણ જાતને જવાબ આપવાને બદલે બેઉ ગીત-સંગીતમાં ખોવાતાં. અક્ષ એ પળોનો સાક્ષી.\nરેવા ઘરે પણ વાત કરતી એમાં આર્જવ-અક્ષનો ઉલ્લેખ અચૂક થવાનો. દીકરી યોગ્ય હાથોમાં છે એની પરિવારને ટાઢક થતી. (જ્યારે રૂમ-પાર્ટનર લાવણ્યા આર્જવપુરાણથી અકળાતી : બાઈજી આટલાં ઘેલાં શાનાં બન્યાં! મને જો, લગભગ રોજ આદિલને માણું છું, પણ એની ભનકે વર્તાવા દઉં છું? પોતાનું એ ‘રહસ્ય’ ખૂલી ન જાય એ માટે લાવણ્યા આ વિષયની ચર્ચા જ ટાળતી.) આર્જવ પણ રેવાના ઘ૨નાથી વાકેફ હતો, લાવણ્યા વિશે પણ જાણતો. અંતરંગ બન્યા વિના તો રેવાથી પણ ક્યાં રહેવાયું હતું!\nએ જ અસરમાં તેણે આજે રિહર્સલ પત્યા પછી આર્જવ સમક્ષ પોતાની કન્સર્ન ઉજાગર કરી, ‘આર્જવ, એક ૫હેલી છે...’ લાવણ્યાના જીવનમાં પુરુષની હાજરીનો અણસા૨ આપીને ઉમેર્યું, ‘મારે કહેવું તો ન જોઈએ, પણ બે દિવસ અગાઉ કૉન્ડોમનું પાઉચ પણ મને ડસ્ટબિનમાં દેખાણું.’\nરેવા વિના સંકોચ કહી શકી એ આર્જવને ગમ્યું. પછી સચેત થઈને નિ:શ્વાસ દબાવી રાખ્યો : રેવાને હું ઝંખું છું, પરંતુ તેની ઝંખના મારે કરવાની નથી એ કેમ ભૂલી જાઉં છું! છતાં તેની સખીની સમસ્યાના નિરાકરણમાં હું મદદરૂપ તો થઈ જ શકું...\n‘લાવણ્યાના કેસમાં પહેલાં તો આપણે પુરુષને જાણવો પડે... એ તું મારા પર છોડી દે. આપણો અક્ષુ તમારા ફ્લૅટ પર નજર રાખીને બે દહાડામાં હકીકત જાણી લાવશે.’\nઆપણો અક્ષુ. આર્જવથી સહજપણે સરી ગયેલો શબ્દપ્રયોગ રેવાને ભીતર ક્યાંક ખીલવી ગયો. એની આભા વદન પર પથરાતાં આર્જવ મંત્રમુગધ બન્યો.\nઆને જ પ્રણય કહેતા હશેને?\nત્રીજી બપોરે અક્ષુએ રેવાને તપાસનો રિપોર્ટ આપ્યો ત્યારે આર્જવ પણ ત્યાં મોજૂદ હતો.\nકૉલ-સેન્ટરના ઇન્ચાર્જ આદિલને મરહૂમ ચાચાનો વારસો મળ્યો છે અને તે લાવણ્યા સાથે રિલેશનમાં છે એ જાણીને રેવાએ ધરપત અનુભવી. ત્યારે તો પાત્ર લાવણ્યાનું જાણીતું તો છે! ત્યાં...\n‘ખાટલે મોટી ખોડ એ છે રેવા કે આદિલની ફૅમિલીમાં ક્યારેય કોઈ મનોહરચાચા હતા જ નહીં!’\n‘હી ઇઝ ફ્રૉડ. તેણે લાવણ્યાને ભોળવવા અમીરીનું નાટક કર્યું છે.’\nઅરેરેરે! લાવણ્યાની આંખો ખોલવામાં હું દેર ન કરી શકું... રેવાએ ઇરાદો ઘૂંટ્યો, પણ એ કયો રંગ દેખાડશે એની ત્યારે ક્યાં ખબર હતી?\nબીજી બપોરે ડોરબેલના રણકારે હજી હમણાં જ કામક્રીડામાં પરોવાયેલાં આદિલ-લાવણ્યાને ઝબકાવી દીધાં.\n‘યુ જસ્ટ વેઇટ.’ હાંફતા શ્વાસને કાબૂમાં લેતી લાવણ્યાએ ફટાફટ ગાઉન ચડાવ્યું, ‘વણનોતર્યા મહેમાનને વિદાય કરીને હું અબઘડી આવી.’\nએ જ જોશભેર તેણે દરવાજો ખોલ્યો, પણ સામે રેવાને અજાણ્યા જુવાન સાથે ભાળીને વાસના નિચોવાઈ ગઈ.\n‘રેવા, તું!’ તેનો અણગમો ઊપસી જ આવ્યો, ‘અત્યારે!’\nબીજો અવસર હોત તો લાવણ્યાને સ્ફૂર્યું પણ હોત કે રેવા સાથેનો આકર્ષક જુવાન આર્જવ જ હોવો જોઈએ... પણ અત્યારે કોઈને આવકારવાની માનસ સ્થિતિમાં જ ક્યાં હતી?\n‘આદિલ ક્યાં છે?’\nરેવાના પ્રfને લાવણ્યા ચમકી. રેવા આદિલને ક્યાંથી જાણે! તે અહીં હોવાનું તેને કેમ સૂઝે?\n‘બહાર કોઈ પુરુષનાં શૂઝ છે. આ ઉપરાંત સિગારેટના ઠૂંઠાથી કૉન્ડોમના પાઉચ સુધીની નિશાનીઓ હું અગાઉ ભાળી ચૂકી છું અને એટલે જ એ આદિલનાં હોવાની ભાળ મેળવીને આવી છું.’\nરેવાએ બેડરૂમના દરવાજે ઊભા રહીને ત્રાડ નાખી, ‘આદિલ, કમઆઉટ!’\n‘ઇનફ રેવા. તારે આ બધું દોઢડહાપણ કરવાની શી જરૂર પડી?’ લાવણ્યા ગિન્નાઈ. વસ્ત્રો પહેરીને આદિલ બહાર આવ્યો. રંગમાં ભંગ પડતાં તેય બગડ્યો હતો, ‘લાવણ્યા, તારી રૂમમેટમાં કર્ટ્સી જેવું કંઈ છે કે નહીં?’\n‘કર્ટ્સીના બચ્ચા. જે કાકો કદી હતો જ નહીં તેનો વારસો મળ્યાનું કહીને મારી સખીને ફસાવનારો કર્ટ્સીની વાત કરે છે?’\nઆદિલનો કૉલર પકડીને રેવાએ ઓકેલી શબ્દઆગે આદિલ-લાવણ્યા બેઉ દાઝ્યાં : હેં!\nઑલ ફિનિશ્ડ! લાવણ્યાએ સપનાનો હિમાલય ધરાશાયી થતો અનુભવ્યો. એ ધ્વંસ કઈ ધરતી\n‘આઇ ઍમ સૉરી લાવણ્યા, હું તને સચ કહેવાનો જ હતો...’\nજૂઠ. આદિલના બોલમાં સહેજે પસ્તાવો નથી. રેવાને તે ગાંઠ્યો ન હોત, પણ આર્જવે તેના રાઠોડી પંજાની બે અડબોથ ઠોકતાં તેણે સચ સ્વીકારી લીધું તોય એમાં ખોટું કર્યાનો અફસોસ ક્યાં? બીજા કંઈક બહાનાં બનાવીને તે વારસાના રૂપિયા મળવામાં મુદત નાખતો રહેત, મને ભોગવતો રહેત. બાકી આમાં ક્યાંય મૅરેજનું ડેસ્ટિનેશન નહોતું. આ પુરુષ કદી અમીર નહોતો, ન થવાનો હતો!\n‘ઓકે ફાઇન.’ લાવણ્યા પથ્થર જેવી ભાવશૂન્ય જ રહી ત્યારે આદિલે પણ કરગરવાનું છોડ્યું, ‘તું મને ગમતી હતી લાવણ્યા. તું માની હોત તો તને પરણ્યો પણ હોત, પણ તેં તો જોશીના જોશની આડ લઈ મને ટાળ્યો એટલે પછી વારસાઈની બનાવટ આદરીને મેં મારું ધાર્યું પાર પાડ્યું.’\nઆમાં કેવળ શારીરિક આકર્ષણ હતું, પ્રણય પાંગરવાની શક્યતા કદી હતી; પણ લાવણ્યાની મહેચ્છા અને એથી નાસીપાસ થયેલા આદિલની બેસૂરી રમત પછી હૃદયધરતી કલૂષિત થઈ એમાં પ્રીત હવે મહોરવાની નહીં!\n‘પોતાના ધોરણમાં ફિટ ન થતા પાત્રને અવગણવાનો દરેકને હક છે, પણ એથી રિજેક્ટ થનારને છળ આદરવાનો પરવાનો નથી મળતો.’ રેવા હાંફી ગઈ, ‘લાવણ્યાની મહેચ્છા કેટલી સાચી-ખોટી એ ચર્ચાનો વિષય છે, પણ કોઈની ભાવના સાથે રમત રમનાર વખોડવાને પાત્ર થાય એ\n‘આ નર્યા આદશોર્ïની વાતો છે રેવા.’ આદિલે તુચ્છકાર કર્યો, ‘લાવણ્યાને છેતરીને પણ મેં સુખ વરસાવવામાં કસર નથી છોડી. પૂછ તેને. તેની પ્રબળ શરીરભૂખ...’\nસટાક. આર્જવના તમાચાએ આદિલનો દાંત હાલી ઊઠ્યો, ‘બંધ કર તારી લવારી અને...’ આર્જવે તેને ધક્કો દીધો, ‘ગેટ આઉટ...’\nબળપૂર્વકના ધક્કાએ આદિલ સામી ટિપોય સાથે અથડાયો, ઉપર મૂકેલું ગ્લાસ વાઝ હલબલી નીચે પડ્યું. ખણણણ... અવાજ સાથે કાચ તૂટ્યો.\nકાચના તૂટેલા ટુકડા લાવણ્યા ફાટી આંખે નિહાળી રહી. મારું સમણું પણ આમ જ તૂટ્યું! એની કરચ ભોંકાઈ હોય એમ તે ચીખી ઊઠી, ‘સ્ટૉપ! ’\nઆદિલ ઉંબરે અટકી ગયો.\n‘રેવા-આર્જવ, તમે મારી આંખો ખોલી, થૅન્ક્સ; પણ તમે હવે નીકળો તો હું આદિલ સાથે કુછ ગિલે-શિકવે કર લૂં.’\nરેવા-આર્જવની નજરો મળી\n‘ઠીક છે. તારી રોષ, વેદના વહી જાય એ બહેતર.’ આર્જવે કહ્યું. રેવા સાથે તે બહાર નીકળ્યો. લાવણ્યાએ દરવાજો બંધ કર્યો.\nથોડી પળો સ્તબ્ધતા રહી. આદિલને હતું કે હમણાં લાવણ્યાનો ગુસ્સો ફાટશે, મને ઝંઝોડશે પણ...\nલાવણ્યા તો દોડીને તેને વળગી, હોઠ ચૂમવા લાગી : ચલ, આજનું બાકી રહેલું કામ પતાવીએ!\nહેં. આદિલ મૂંઝાણો.\n‘અમીરીને હાલ પૂરતી મારો ગોલી. તારા દેહની અમીરી ઓછી છે! ચલ, બેડ પે...’\nઆખરે મારી મર્દાનગીએ jાીને ચીત કરી દીધી! પુરુષ બાગ-બાગ થઈ ઊઠ્યો. બિસ્તરમાં ફરી બેશરમ હરકતો શરૂ થઈ એટલે આદિલની રહીસહી આશંકા ઓસરી ગઈ. બિચારી લાવણ્યા તેની શરીરપ્યાસે લાચાર છે!\n‘વેઇટ...’ એક તબક્કે લાવણ્યા ચપટી વગાડી ઊઠી, ‘હું હમણાં કિચનમાંથી જામ લઈને આવી.’\nફ્રૂટજામ! આદિલની સિટી સરી ગઈ. લાવણ્યા હવે પોતાની સાથે શું-શું કરશે એ વિચારે ઉત્તેજનાનો આફરો ચડતો ગયો. ત્યાં...\nત્યાં તો કિચનમાંથી દોડી આવતી લાવણ્યાએ આદિલને કશું સમજાય-દેખાય એ પહેલાં તો ધારદાર છરીના એક જ ઘાથી તેનું ગપ્તગ વાઢી નાખ્યું - આ મને છેતરવાની સજા!\nહવે તું કોઈ બીજીને છેતરવા લાયક ન રહ્યો!\nઆદિલની કાળી ચીસો લાવણ્યાને સ્પર્શતી નથી. પોતાને મળેલા ધોકાની સજા દીધા પછી પણ ચિત્તને જંપ નથી. તેના દિમાગમાં જુદો જ ઝંઝાવાત ફૂંકાય છે : આજે મારું સમણું તૂટ્યું... પણ કોના ધક્કાથી?\nભલે આદિલ જૂઠ બોલ્યો, પણ અમીર આદમી મળ્યાની મારી ખુશી તો સાચી હતી. એના આધારે કંઈક સમણાં મેં રચ્યાં હતાં. રેવાએ એ તમામને ધક્કો દઈને જમીનદોસ્ત કરવાની શી જરૂર હતી? તેને મારી એટલી જ પરવા હોત તો પહેલાં બીજો અમીર આદમી ખોળીને પછી મારો ભ્રમ ભાંગ્યો\nહોત... પણ તેને મન પૈસાની વૅલ્યુ નથી એટલે ખરેખર તો પોતાનો આદર્શ સાચો ઠેરવવા તેણે મારાં સમણાંનો ભોગ લીધો!\nલાવણ્યાના ઘવાયેલા મનમાં આ તર્ક જડાઈ ગયો. ઘમસાણ મચ્યું. નો રેવા, આઇ વોન્ટ ફરગિવ યુ ફૉર ધીસ!\nમારાં સમણાં તોડવાની સજા હું તને આપીશ - તારું સિંગર બનવાનું સમણું તોડીને! તો જ તને મારું દર્દ સમજાશે...\nયસ રેવા, નાઓ વેઇટ ઍન્ડ વૉચ!\n‘આઇ હોપ, લાવણ્યા હવે તો સમજે.’ કારમાં આર્જવના ઘરે જતાં રેવાએ ત્રીજી વાર ફડક ઉચ્ચારી. આર્જવે તેનો પહોંચો દબાવીને નજરોથી આશ્વાસન પાઠવ્યું - ડોન્ટ વરી, સૌ સારું થવાનું!\nએ તારામૈત્રકમાં રેવાને દ્વિધા ન રહી. તેણે આર્જવના ખભે માથું ઢાળ્યું. આર્જવ ખીલી ઊઠ્યો.\nઅને બીજી જ પળે જાણે હોશ આવતું હોય એમ ખભો સંકોર્યો. રેવાની કીકીમાં પ્રશ્નાર્થ ઝબક્યો.\n‘રેવા...’ આર્જવને શ્રમ વર્તાયો, ‘મને મહોબતની ઇજાઝત નથી.’\nહેં! તેનું વાક્ય રેવાને સમજાયું નહીં!


Budget 2021: ઇનકમ ટેક્સ સ્લેબમાં ફેરફારની સંભાવના નથી, કલમ 80Cમાં વધી શકે છે છૂટની મર્યાદા - Budget 2021: No change in income tax slab, exemption limit may be increased in section 80C\nBudget 2021: ઇનકમ ટેક્સ સ્લેબમાં ફેરફારની સંભાવના નથી, કલમ 80Cમાં વધી શકે છે છૂટની મર્યાદા\nના રોજ પ્રકાશિત Thu, 21, 2021 પર 18:10 | સ્ત્રોત : Moneycontrol.com\nદર વર્ષે યુનિયન બજેટ (Budget 2021) સામાન્ય લોકો માટે ઘણી આશા લાવે છે. ખાસ કરીને મધ્યમ વર્ગ ઇનકમ ટેક્સના દરમાં રાહતની આશા રાખે છે, તો દેશના ગરીબ અને વંચિત વર્ગ તેમના ઉત્થાન માટે સરકાર તરફ નજર રાખે છે. જો કે, આ વખતે આગામી બજેટમાં મીડિયા ક્લાસના લોકોને ઝટકો લાગી શકે છે, કારણ કે વ્યક્તિગત ઇનકમ ટેક્સ સ્લેબ (Personal Income Tax Slabs)માં ફેરફાર થવાની સંભાવના નથી. CNBC-TV18ના અનુસાર 2021-22 ના નાણાકીય વર્ષ માટે બજેટમાં વ્યક્તિગત ઇનકમ ટેક્સના સ્લેબમાં સંશોધનની કોઇ સંભાવના નથી.\nસમાચાર ચેનલે અહેવાલ આપ્યો છે કે નાણાં મંત્રાલય (Ministry Of Finance) અન્ય પગલાં દ્વારા ઇનકમ ટેક્સમાં રાહત આપવાનું વિચારી રહ્યું છે. નાણાં મંત્રાલય કલમ 80C હેઠળ મુક્તિ મર્યાદા વધારવાની વિન્તી પર વિચાર કરી રહ્યું છે. હાલમાં, સેક્શન 80C (Section 80C) હેઠળ 1.5 લાખ રૂપિયાની ટેક્સ છૂટ મળે છે. સરકાર 1 ફેબ્રુઆરીએ રજૂ કરાયેલા બજેટમાં કલમ 80C હેઠળની છૂટ 1.5 લાખ રૂપિયાથી વધારીને2લાખ રૂપિયા કરી શકે છે.\nઆ પરિવર્તન વધારે રોકાણને પ્રોત્સાહન આપશે અને દેશના સર્વાંગી વિકાસને પ્રોત્સાહન આપશે. આગામી બજેટમાં, હોમ લોનની વ્યાજ અને મુખ્ય રકમ બન્નેની ચુકવણી પર કપાતની મર્યાદામાં વધારો કરી શકાય છે. વર્તમાન ટેક્સ સ્લેબ 2.5 થી5લાખ રૂપિયાની આવક પર5ટકા,5થી 10 લાખ રૂપિયામાં 20 ટકા અને 10 લાખ રૂપિયાથી વધુની આવક પર 30 ટકા છે. નવા ટેક્સ વ્યવસ્થા માટે પસંદગી કરનારા વ્યક્તિઓ માટે દરો થોડો બદલાય છે. કેન્દ્રીય નાણામંત્રી નિર્મળા સીતારમણ (Finance Ministry Nirmala Sitharaman) 1 ફેબ્રુઆરી 2021એ બજેટ રજૂ કરશે.


'મારે 35 સંતાનો છે પણ અસલમાં મારાં એકેય નથી' - BBC News ગુજરાતી\nફ્રાન્સિસ્કો જીમે નેઝ ડે લા ફ્લુએન્ટે, બીબીસી મુન્ડો\nફોટો લાઈન યુચી ઈશી\nયુચી ઈશીએ વાલી, મિત્ર કે સગા તરીકેનો દેખાવ કરવા માટે અભિનેતાઓ ભાડે આપવાનું કામ કરતી કંપનીની સ્થાપના કરી છે. બીબીસી સાથેની વાતચીતમાં તેઓ કહે છે કે એક સાથે ઘણાં બધાં કુટુંબો સાથે સંકળાયેલા હોવાનો અહેસાસ થાય, પણ આમ તો એક પણ પરિવાર સાથે સીધો કોઈ સંબંધ હોતો નથી.\nયુચી ઈશી સાવ જ એકવડિયા બાંધાનાં છે અને થાકેલા લાગતા તેમના ચહેરા પરની કોમળ આંખો તમને તાકીને જોયા કરે છે.\nઆવી હાલતમાં તેઓ હોય તેની નવાઈ ના લાગવી જોઈએ કેમ કે, માત્ર 38 વર્ષની ઉંમરે તેમની પાસે એટલાં સંતાનો છે, જેની કોઈએ કલ્પના પણ ના કરી હોય.\nજોકે, તેઓ આ બાળકો સાથે અઠવાડિયે બે દિવસ માટે દિવસના ચારેક કલાક, અથવા જેવી ગ્રાહકની જરૂરિયાત તે મુજબનો સમય વિતાવે છે.\nદસ વર્ષ પહેલાં ઈશીએ 'ફૅમિલી રોમાન્સ' નામે કંપનીની સ્થાપના કરી હતી, જેમનું કામ છે 'સગાઓ અને મિત્રો' ભાડે આપવાનું.\nકંપનીમાં 2,200 જેટલા લોકો કામ કરે છે, જે પિતા, માતા, પિતરાઈ, કાકા, મામા, માસા, દાદા, દાદી જેવી જરૂરિયાત પ્રમાણેની ભૂમિકા તૂટી ગયેલાં કુટુંબો માટે ભજવે છે.\nઆ કંપની અને તેના કરિશ્માઈ સ્થાપકની લોકપ્રિયતા આ વર્ષો દરમિયાન વધતી જ રહી છે.\nઆજે ઈશી 35 સંતાનોના 'પિતા' છે અને બીબીસી સાથેની વાતચીતમાં તેઓ કહે છે કે પોતાને જુદા-જુદા 25 પરિવારો સાથે નાતો હોય તેવી લાગણી છે, ભલે વાસ્તવમાં એકેય સાથે તેને કોઈ સંબંધ ના હોય.\nકબીર સિંહને જોઈને લોકો કેમ તાળીઓ પાડી રહ્યા છે?\n'નકલી પણ ઉષ્માપૂર્ણ'\nઈશી કહે છે કે 'ફૅમિલી રોમાન્સ' કંપનીનો વિચાર તેમને 14 વર્ષ પહેલાં આવ્યો હતો. તે વખતે એક મહિલા મિત્રના દીકરાને ખાનગી નર્સરી સ્કૂલમાં દાખલ કરવાનો હતો, પણ તેના માટે બાળક સાથે માતાપિતા બંનેના ઇન્ટરવ્યૂ જરૂરી હતા.\nતે મિત્ર કુંવારી જ માતા બની હતી. તેથી ઈશી તેના સંતાનના પિતા તરીકે સાથે ગયા.\nતેઓ ઉમેરે છે, "જોકે તેનાથી કામ થયું નહીં, કેમ કે હું અને બાળક એક જ પરિવારના હોઈએ તેવી રીતે વર્તી શક્યા નહીં, પણ મને લાગ્યું કે કુટુંબની આવી જરૂરિયાત હોય તેમાં કશુંક કરી શકાય ખરું."\n"ફૅમિલી રોમાન્સ લોકોની અમુક પ્રકારની આવી જરૂરિયાતો હોય છે તેને પૂરી કરવાનું કામ કરે છે."\n"આમ હું નકલી હોઉં છું, પણ થોડા કલાકો માટે હું ખરેખર તમારો મિત્ર કે સગો બની શકું છું."\nભાડે મળતા મિત્રો અને સગા\nઈશીના ગ્રાહકોની જાતભાતની જરૂરિયાતો હોય છે.\nકેટલાંક માતાપિતાની એવી ઈચ્છા હોય છે કે તેઓ પોતાના સંતાનને દાદા-દાદી, નાના-નાનીને મળે પણ કોઈક કારણસર તેમના વડીલો હોતા નથી.\nઆવી જરૂરિયાત હોય ત્યારે ઈશી ગ્રાહકની ઊંચાઈ, દેખાવ, વાળ અને ઉંમર વગેરેને ધ્યાનમાં રાખીને વડીલ લાગે તેવી વ્યક્તિને કામ સોંપતા હોય છે.\nઈશી કહે છે, "ઘણા લોકો મિત્રો બનાવી શકતા નથી, તેઓ પણ અમારી પાસેથી મિત્ર ભાડે લઈ શકે છે."\n"અમે ખરેખર મિત્ર હોઈએ તેવી રીતે જ વર્તીએ છીએ. સાથે ખરીદી કરવા અને ફરવા જઈએ, તેમની સાથે વાતો કરીએ."\nકેટલાક યુવાનો પાર્ટીમાં જવા માટે નકલી પ્રેમીઓને પણ ભાડે કરે છે.\nઘણી વાર વૃદ્ધ લોકો કોઈને દીકરી તરીકે મોકલવા કે પછી પૌત્રો તરીકે ભૂમિકા ભજવવા માટે કર્મચારીઓને મોકલવા કહેતા હોય છે.\nકેમ કે, તેમને ફરીથી કુટુંબમેળામાં રહેવાની ઈચ્છા થતી હોય છે.\nઘણી વાર જેમને ખરેખર કુટુંબ ના હોય તેઓ કુટુંબની હૂંફનો અનુભવ લેવા માટે પણ સેવા લેતા હોય છે.\nસૌથી વધુ માંગ છે પિતાના પાત્રની\nઈશી કહે છે કે સૌથી વધુ માંગ પિતાના પાત્રની હોય છે.\nજાપાનમાં દર વર્ષે 2,00,000 છુટ્ટાછેડા થાય છે અને ઘણાં કુટુંબોમાં એક જ વાલી હોય છે.\nઈશી કહે છે કે બીજા સમાજોની જેમ જાપાનમાં પણ એક જ વાલી સાથેના પરિવારોને અનેક સામાજિક મુશ્કેલીઓ નડતી હોય છે અને સામાજિક જરૂરિયાતો પૂરી કરવા માટે તેમની સર્વિસ ઉપયોગી થતી હોય છે.\nતેઓ ઉમેરે છે, "જોકે, દરેક પરિવારને ઉપયોગી થાય તેવું કોઈ એક જ મૉડલ હોતું નથી."\n"કેટલાક [ગ્રાહકો] સૌમ્ય પિતા ઇચ્છતા હોય છે, જ્યારે કેટલાકની માગણી કડક સ્વભાવના પિતાની કે અનોખા અંદાજના પિતાની હોય છે."\n"અમે તે પ્રમાણે વ્યવસ્થા કરી આપીએ છીએ. દાખલા તરીકે કડક વાલીની ભૂમિકા ભજવવાની હોય તે કન્સાઈ બોલીનો ઉપયોગ કરતા હોય છે [કેમ કે આ બોલી જાપાની ભાષા કરતાં વધારે કડક લાગતી હોય છે."\nબાળક થોડું મોટું થઈ ગયું હોય તો કોઈ કથા ઘડી કાઢવી પડે કે આટલો સમય પિતા કેમ તેમનાથી દૂર રહ્યા હતા.\nઈશી કહે છે કે સૌથી વધુ મુશ્કેલ સ્થિતિ ત્યારે આવે જ્યારે જેમને બાળકો ગણીને લાડકોડ કરાવ્યો હોય તેમને કોઈ બહાનું બતાવીને અલવીદા કહેવાનું આવે.\n"બાળકોને મનાવવા કંઈ સહેલું નથી હોતું. બાળક રડવા લાગે તે સહન કરવું બહુ મુશ્કેલ હોય છે. અમારા કામની આ સૌથી અઘરી બાબત છે."\nમારે ખુદના સંતાનોને યાદ કરવા પડે\n'ફૅમિલી રોમાન્સ'નો કોઈ પણ કર્મચારી વધુમાં વધુ પાંચ પરિવારો માટે કામ કરી શકે, પરંતુ ઈશી કંપનીની સ્થાપનાથી કામ કરી રહ્યા છે, તેથી તેઓ અત્યારે 25 પરિવારો સાથે સંકળાયેલા છે.\nકુલ 35 સંતાનો એવાં છે, જે તેમને પિતા ગણે છે અને મિત્ર તથા સગા તરીકેની બીજી 69 ભૂમિકાઓ પણ તેઓ ભજવી રહ્યા છે.\nઈશી કહે છે, "હું ગ્રાહકના ઘરે પહોંચું તે પહેલાં મારે તે પરિવાર વિશેની રજેરેજની માહિતી જાણી લેવી પડે. મેં નોટબુક રાખી છે, જેમાં બધાનાં નામો હોય છે અને તેમના વિશેની વિગતો નોંધેલી હોય છે,"\n"ક્યારેય હું હુલામણું નામ ભૂલી જાવ કે એવી કોઈ ગફલત થાય. એવું થાય ત્યારે હું બાથરૂમ જવાનું બહાનું કાઢું અને નોટબુકમાં માહિતી જોઈ લઉં છું."\nઆવી ભૂલો છતાં તેમણે પોતાની ભૂમિકા ભજવતી જ રહેવી પડે છે. સવારે બાળકોને શાળાએ મૂકી આવવા, ક્યારેક કોઈને મળવા જવાનું હોય, સાંજે મૅચ જોવા જવાનું હોય કે રાત્રે જમવા જવાનું હોય, તે બધી ફરજો ભજવવાની હોય છે.\n"સતત કામ ચાલતું રહે છે અને મને તો વૅકેશન પણ મળતું નથી," એમ તેઓ કહે છે.\n"મેં એવું નક્કી કર્યું છે કે ગમે તેટલો થાકી ગયો હોઉં, મારો અંગત સમય મધરાતથી મોડી રાતના ત્રણ વાગ્યા સુધીનો ગણવો. તે દરમિયાન મનગમતી ફિલ્મો જોઉં કે ચિત્રો દોરું છું, એ જ મારું વૅકેશન. હું રોજ લગભગ ત્રણ કલાક ઊંઘ લઉં છું."\nવેપાર અને લાગણીઓ\nઈશીએ લગ્ન કર્યું નથી અને તેમને પોતાનાં કોઈ સંતાનો નથી અને તેઓ ઈચ્છતા પણ નથી.\nતેમને લાગે છે કે પોતાનો જ પરિવાર હશે તો બીજા 25 બાળકો સાથે તેમણે લાગણીનો અભિનય કર્યો છે તેનું શું થશે.\n"હું પોતે પરણી જાઉં તો તે લોકોને કેવું લાગશે?" એવો સવાલ ઈશી પૂછે છે.\n"મારાં પોતાનાં સંતાનો હશે તો મને લાગે છે કે હું પણ તેમને નકલી બાળકો સમજવા લાગીશ અને બધી બાબતોમાં ગોટાળો થઈ જશે."\nઈશી કહે છે કે તેમના પાત્રે બીજા પરિવારો અને મિત્રો તરફ લાગણી દર્શાવવાની હોય છે, પણ આ વેપારમાં પરસ્પરના ભરોસે કામ કરવાનું હોય છે.\nઅભિનેતા અને ગ્રાહક કુટુંબ વચ્ચે તેમના સંબંધોની મર્યાદા શું છે તે વાત સમજવાની હોય છે.\nદાખલા તરીકે ચુંબન કે સહવાસ કરવાથી દૂર રહેવું પડે, માત્ર હાથ પકડવાનો. કંપની 30 પ્રકારની સેવાઓ આપે છે અને તેના દરેકના જુદા-જુદા નિયમો છે.\nચાર કલાકની સેવા માટે ગ્રાહકે 20,000 યુઆન (લગભગ 180 ડૉલર) ઉપરાંત આવવાજવાનું ભાડું અને ચા-નાસ્તાનો ખર્ચ આપવાનો રહે.\nઈશી કહે છે, "સિંગલ મધર માટે આ સેવા સસ્તી નથી."\n'ફૅમિલી રોમાન્સ'નું સૂત્ર છે "વાસ્તવિકતાને પાર સુખ", પણ સાચી વાત છે કે લાંબો સમય સુધી સત્ય છુપાવી રાખવું મુશ્કેલ હોય છે.\nઈશી યાદ કરે છે કે તેની એક દીકરી 20 વર્ષની થઈ ગઈ છે અને હજી પણ માને છે કે તે જ એના સાચા પિતા છે.\nઈશી માને છે કે વાલીઓએ એક તબક્કે સંતાનોને વાસ્તવિકતાથી વાકેફ કરી દેવા જોઈએ. જોકે, થોડા અફસોસ સાથે તેઓ કહે છે, "પણ તે અંગેનો નિર્ણય હું ના કરી શકું."\nતેમને લાગે છે કે સમાજ સ્વતંત્ર વ્યક્તિત્વપણાને સ્વીકારી શકતો નથી, તેથી આવી સેવાની જરૂર પડે છે.\nતેઓ કહે છે, "જાપાનની સંસ્કૃતિ અન્ય લોકો માટે આવકાર, સન્માન અને આદર ધરાવે છે. ખરાબ વાત એ છે કે આપણે સતત નૈતિકતાનો વિચાર કર્યા કરીએ છીએ અથવા બીજા શું વિચારે છે તેની જ ચિંતા કર્યા કરીએ છીએ,"\n"આપણે જેવા છીએ તેવા રહેવામાં અને પોતાની જાતને વ્યક્ત કરવામાં બહુ મુશ્કેલી નડે છે."\n"આપણા સમાજમાં આવી સેવાની જરૂર જ ના પડે તે વધારે સારી સ્થિતિ છે, પણ અત્યારે તો એવી સ્થિતિ છે નહીં."\nપોતાને જ જોઈને આકર્ષિત થતી યુવતીની કહાણી


સૈફ એ દીકરા તૈમુર ને લઈ ને માં કરીના ઉપર લગાવ્યા સંગીન આરોપ,કહ્યું આવું - Anokho Gujju\nસૈફ એ દીકરા તૈમુર ને લઈ ને માં કરીના ઉપર લગાવ્યા સંગીન આરોપ,કહ્યું આવું\nદરેક જણ સૈફ અને કરીનાના પુત્ર તૈમૂરની ક્યુટનેસ વિશે વાત કરે છે. દિવસે તૈમૂરની તસવીરો સોશિયલ મીડિયા પર વાયરલ થાય છે. તૈમૂર સૈફ અને કરીના કરતા વધારે લાઇમલાઇટમાં રહે છે. તૈમૂરની નિર્દોષતા બધાને મોહિત કરે છે. ક્યારેક એરપોર્ટ પર, તો ક્યારેક ફેમિલી ફંક્શનમાં તૈમૂર તેની માતા કરીના સાથે જોવા મળે છે. તૈમૂરની ઉંમર કરતા તેની તસવીરો સોશિયલ મીડિયા પર વાયરલ થયા કરે છે. તે નાની ઉંમરે ખૂબ જ પ્રખ્યાત થઈ ગયો છે. લોકો તૈમૂરની ઝલક મેળવવા તલપાપડ થઇ રહ્યા છે.\nહાલમાં જ સૈફ અલી ખાને તૈમૂર વિશે કેટલાક ખુલાસા કર્યા છે, જે આશ્ચર્યજનક છે. એટલું જ નહીં, તેણે કરીના કપૂર પર પણ આરોપ લગાવ્યો છે. તાજેતરમાં સૈફે એક ઇન્ટરવ્યૂ આપ્યો હતો, જ્યાં તેણે તૈમૂર વિશે વાત કરી હતી. તેણે કરિના પર મજાક ઉડાવી હતી કે કરીનાના કારણે તૈમૂર થોડો બગડ્યો છે. પ્રથમ સંતાન હોવાથી કરીનાએ તૈમૂરને ખૂબ પ્રેમથી ઉછેર્યો છે, જેના કારણે તૈમૂર થોડો શેતાન બની ગયો છે.\nએક ઘટનાનો ઉલ્લેખ કરતાં સૈફે કહ્યું કે તાજેતરમાં કોઈએ તૈમૂરને કંઇ વસ્તુ માટે ના કરી, તેણે કહ્યું હતું કે, “તું મને પસંદ નથી , હું તને લાત લગાવીશ અને તારું માથુ ફોડી દઈશ”. સૈફે કહ્યું કે તે જાણતો નથી કે તૈમૂર આ બધું ક્યાંથી શીખી રહ્યો છે. વર્ક ફ્રન્ટ વિશે વાત કરીએ તો સૈફ અલી ખાનની ફિલ્મ ‘જવાની જાનેમન’ આજે રિલીઝ થઈ છે. લાંબા સમયથી સૈફ સતત આ ફિલ્મની હેડલાઇન્સમાં રહ્યો હતો. આ ફિલ્મમાં પહેલીવાર પૂજા બેદીની પુત્રી આલિયા ફર્નિચરવાલા તેની સાથે જોવા મળશે. આ ફિલ્મમાં તબ્બુ પણ મુખ્ય ભૂમિકામાં છે.\nભૂતકાળમાં, એવા અહેવાલો પણ આવ્યા હતા કે આલિયા પહેલા આ ફિલ્મમાં પહેલા સારા તેનો કરવા જઇ રહી હતી, પરંતુ સૈફ આ રોલ સારા ને આપવા માંગતો ન હતો. સૈફે કહ્યું કે, સારાને કોઈ વિશેષ ભૂમિકામાં જોવે એ તેને પસંદ નથી. સૈફે કહ્યું, “તે સમયે, કેદારનાથ બંધ થવા જઇ રહી અને સારા પાસે બીજી કોઈ ફિલ્મ નહોતી. એક પિતા તરીકે, મેં તેને એ સમયે કામ કરવાની ઓફર કરી હતી.\nસૈફે આગળ કહ્યું, “સારાએ પણ ફિલ્મ માટે હા પાડી. પરંતુ તે પછી ‘કેદારનાથ’ ટ્રેક પર આવી અને ફિલ્મ ‘સિમ્બા’ ઓફર થઈ. તે પછી મેં સારા ને આ ફિલ્મ કરવાની ના પાડી. મેં કહ્યું હતું કે તારે રણવીર સિંહ અને વરુણ ધવન સાથે કામ કરવું જોઈએ. સૈફે કહ્યું, “પરિવારમાં આ પ્રકારની વસ્તુઓ કોમ્પ્લિકેટેડ બને છે”.\nફિલ્મ ‘જવાની જાનેમન’ ની વાર્તા વિશે વાત કરીએ, તો પછી સૈફે એક એવા વ્યક્તિની ભૂમિકા ભજવી છે જે સ્વ-ધર્મપ્રેમી છે અને જેને તેની જવાબદારી સાથે કંઈ લેવાદેવા નથી. તે તેનું જીવન મનોરંજનમાં પસાર કરી રહ્યો છે, પછી તેના જીવનમાં એક છોકરી આવે છે, જે તેની પુત્રી છે અને પછી તેને ખ્યાલ આવે છે કે તે એક પિતા પણ છે. તમને જણાવી દઈએ કે, આ ફિલ્મમાં તબ્બુ એ સૈફની પત્નીની ભૂમિકા નિભાવી છે.\nTags:BollywoodEntertainmentSaif Ali Khan\npreviousરવીના ટંડન એ પોતાના પૌત્ર ને આપી સ્પેશિયલ ગિફ્ટ,કરે છે ખુદ ના બાળકો કરતા પણ વધારે પ્રેમ\nnextમજાક ના સાથે શરુ થયો હતો નેહા કક્કડ અને આદિત્ય નારાયણ નો સંબંધ, હવે લગ્ન સુધી પહોંચી ગઈ આ વાત


ટીવી સીરીયલ CID ના દયાની પત્નીની સુંદરતા જોઈને તમે પણ આશ્ચર્યચકિત થઈ જશો, લોકો દયાના ડરથી તેને જોતા નથી.\nઆજે અમે તમને CID ના દયાનંદ શેટ્ટી વિશે જણાવવા જઈ રહ્યા છીએ જે ભારતીય TV નો ખુબજ જાણીતો અભિનેતા છે અને તે સીઆઈડીના વરિષ્ઠ નિરીક્ષક દયાનું પાત્ર ભજવે છે.\nએટલું જ નહીં, આ સિવાય તેણે બીજી ઘણી બધી સિરિયલોમાં પણ કામ કર્યું છે જેવી કે ગુતુર ગુ, કુસુમ, ઝલક દિખલા જા, ખતરો કે ખિલાડી વગેરે. તે જોની ગબ્બર,સિંઘમ રિટર્ન્સ જેવી ફિલ્મોમાં પણ કામ કરી ચુક્યો છે.\nદયાને CID તરફથી એટલી ખ્યાતિ મળી છે, કે લોકોએ સીઆઈડીના ઇન્સ્પેક્ટર દયાને તેમનું અસલી નામ તરીકે ઓળખવાની શરૂઆત કરી હતી. દયાનું નામ સાંભળતા જ મોટા શરીર સાથેના ઇન્સ્પેક્ટરનો વિચાર મનમાં આવે છે,\nજે દરેક કેસમાં દરવાજો તોડીને રૂમમાં પ્રવેશ કરે છે અને ગુનેગારને થપ્પડ મારીને પોતાનો ગુનો કબૂલ કરાવે છે. પોતાની પર્સનલ લાઇફ વિશે વાત કરતી વખતે તેણે ફિલ્મોમાં પણ પોતાનો હાથ\nઅજમાવવાની કોશિશ કરી, ફિલ્મોમાં દયાનંદ શેટ્ટીએ તેમની છબીને નાશ કરવાનો પ્રયાસ કર્યો જે તેને દયા તરીકે મળ્યો પરંતુ દયાનંદે બોલીવુડમાં જોની ગબ્બર, રનવે અને સિંઘમ રિટર્ન્સમાં જેવી ફિલ્મોમાં કામ કર્યું. આની સાથે દયાની પત્ની પણ ખૂબ જ સુંદર અને સક્ષમ છે.\nતેની પત્નીનું નામ શમિતા શેટ્ટી છે, જે દેખાવમાં ખૂબ જ સુંદર છે અને સુંદરતાની દ્રષ્ટિએ બોલિવૂડની અભિનેત્રીઓને સખત સ્પર્ધા આપે છે. લોકો એક સમયે તેની પત્ની શમિતા શેટ્ટીને પ્રખ્યાત અભિનેત્રી શિલ્પા શેટ્ટીની બહેન તરીકે પણ માનતા હતા, પરંતુ એવું કંઈ નથી.આ બીજી શમિતા છે.\nPosted in મનોરંજન LeaveaComment on ટીવી સીરીયલ CID ના દયાની પત્નીની સુંદરતા જોઈને તમે પણ આશ્ચર્યચકિત થઈ જશો, લોકો દયાના ડરથી તેને જોતા નથી.\n← સુરતમાં AAPએ5વોર્ડમાં આખી પેનલો જીતી, જુઓ કઈ 27 બેઠક કબજે કરી\nહવે નહિ રહે પેટ્રોલની કિંમતનો ડર: અમદાવાદના વિદ્યાર્થીઓએ બનાવ્યું કમાલનું E-Bike →


કારકિર્દી અને પ્રગતિ – FunNgyan.com\n(તસવીર સૌજન્યઃ વિજય ફોર વિક્ટરી)\n‘સોફ્ટવેર કરીઅર ગ્રોથ મિટર’ નામની સચિત્ર ઈમેઈલ મોકલવા માટે હિનાબેન પારેખનો ખૂબ ખૂબ આભાર.\nPosted by વિનય ખત્રી at 7:00 am\tTagged with: career, Software Engineer, એન્જિનિયર, કરીઅર, કારકિર્દી, પ્રગતિ, રમૂજી ચિત્ર, સોફ્ટવેર\n10 Responses to “કારકિર્દી અને પ્રગતિ”\nસરસ પ્રગતી નો આલેખ\nકારકિર્દી અને પ્રગતિ- તનની અને મનની !\nસુંદર ચિત્ર !\nભઈ..વાહ..! કેં’વું પડે હોં..!!\nભાઇ ભાઇ …\nઔર ઝરા ઈધરભી ગૌર ફરમાઈયે…\nઆમતો વેસ્ટ લાઈનને લાઈફ લાઈન કહે છે\nતો કેટલાક વેસ્ટલાઈન ઈઝ ડીરેકટલી પ્રોપોસનેટ ટુ બેંક બેલન્સ\nઃ)) બરાબર બન્ધબેસતુ\nના, ના. જરાય નહી. હું પ્રોજેક્ટ મેનેજર છું, છતાંય પેટ તો સિનિયર સોફ્ટવેર એન્જિનિયર જેવું જ છે 😉\nKamlesh B. Chauhan says:\nહકીકત જાણે નજર સામે પ્રસ્થપીત કરી.\nઆ તો સોફ્ટવેર એન્જિયરોને લાલબત્તી કહેવાય. અપવાદ હોઈ શકે. મજા પડી.\nઊંચા ઊંચા બિલ્ડીંગ પરથી… કેમ છો? એક સરખામણી


સુહાના ખાનના વીડિયો સોશિયલ મીડિયામાં થયો વાયરલ, તમને પણ નાચવા કરશે મજબુર | Suhana Khan's video caught fire, will also force you to dance - Gujarati Oneindia\n8 min ago આ છે જાન્હવી કપૂરનો વેડિંગ પ્લાન, આવી રીતે લગ્ન કરશે!\n19 min ago દિલ્હીમાં સ્કુલો ખોલવા પર બોલ્યા સિસોદિયા, કહ્યું- ઘણા લોકો ઇચ્છે છે પરંતુ..!!\n27 min ago ભારત-ચીન વચ્ચે કમાંડર લેવલની 12મી બેઠક, પ્રોટોકૉલ હેઠળ બધા મુદ્દાઓને ઉકેલવા પર સંમતિ\n34 min ago માટી-પાણી નહી, મંગળ પર 'તળાવો' ના સંભવિત સ્ત્રોત, NASAએ શેર કરી સાઉથ પોલ પર બરફની ચાદરની તસવીર\nશાહરૂખ ખાનની પુત્રી સુહાના ખાન નિશંક બોલિવૂડથી દૂર છે પરંતુ સોશિયલ મીડિયા પર તે ઘણી લોકપ્રિય છે. સુહાના ખાનના ફોટો વીડિયો ઇન્ટરનેટ પર છવાઇ જાય છે. આ રસ્તે સુહાના ખાનનો લેટેસ્ટ વીડિયો સામે આવ્યો છે જેમાં તે સુંદર રીતોથી ચાહકોને આકર્ષિત કરી રહી છે. સુહાનાના આ ડાન્સ વીડિયોને દર્શકો પણ માણી રહ્યા છે. હજી સુધી લાખો લોકો આ વિડિઓ જોઈ ચૂક્યા છે. આ વલણ હજી પણ ચાલુ છે.\nસુહાના ખાનના આ વાયરલ વીડિયો વિશે વાત કરો, ત્યારબાદ તે ખુરશી પર બેસતી વખતે નાચવા લાગે છે. તે ગીતને ગુનગુનાવી રહી છે અને ચાહકોને પણ નૃત્ય કરવાની ફરજ પાડે છે. વીડિયોમાં તેનો બાજુનો ચહેરો જોવા મળી રહ્યો છે. ખુલ્લા વાળમાં તે ખૂબ જ સુંદર લાગી રહી છે.\nસુહાના ખાનના વીડિયો વાયરલ\nશાહરૂખ ખાનની પુત્રી સુહાનાનો આ પહેલો વીડિયો નથી, આ પહેલા પણ તે અનેકવાર પોતાના ડાન્સ વીડિયો સાથે સોશિયલ મીડિયાની હેડલાઈનમાં આવી છે.\nસુહાના ખાનનો સિમ્પલ લૂક\nઆ ફોટો સુહાના ખાનના ડાન્સ વીડિયોમાંથી પણ લેવામાં આવ્યો છે. જ્યાં તે શાનદાર મૂડમાં જોવા મળી હતી. હવેથી તેના સરળ દેખાવને દર્શકો પસંદ કરે છે.\nસુહાના ખાન હજી બોલિવૂડથી ઘણી દૂર છે. શાહરૂખ ખાન સાથે તેના ડેબ્યૂ વિશે દર્શકો પહેલેથી જ વાત કરી ચૂક્યા છે. શાહરૂખ ખાને કહ્યું છે કે સુહાના અભ્યાસ પૂરો કર્યા પછી જ ઇન્ડસ્ટ્રીમાં જોવા મળશે.\nતેણે વોગ મેગેઝિન માટે ફોટોશૂટ કરાવ્યું છે\nબોલિવૂડમાં ડેબ્યુ ન કર્યું હોય, પરંતુ સુહાના ખાનને મેગેઝિન માટે એક હોટ ફોટોશૂટ કરાવ્યું છે. વોગ મેગેઝિનના ફોટોશૂટમાં દર્શકોને તેની સુંદર શૈલી જોવા મળી છે.\nસુહાના ખાન સ્ટાર કિડ્સમાં છે ખૂબ પ્રખ્યાત\nબોલીવુડના તમામ સ્ટાર કિડ્સમાં સુહાના ખાન ખૂબ જ લોકપ્રિય છે. સોશિયલ મીડિયા પર તેની પાસે હજારો ફેન પેજીસ છે જે તેની ન જોયેલી તસવીરો પોસ્ટ કરે છે.\nઅનન્યા પાંડે પછી સુહાના ખાનની ડેબ્યૂ પર નજર\nસુહાના ખાન, અનન્યા પાંડે અને શનાયા કપૂર આ બધા ખૂબ સારા મિત્રો છે. અનન્યા પાંડેએ કરણ જોહરની સ્ટુડન્ટ ઓફ ધ યર2થી બોલિવૂડમાં એન્ટ્રી કરી હતી. હવે દરેકની નજર સુહાના અને શનાયા પર છે.\nઆ પણ વાંચો: CoronaVirusથી સુરતના હીરા ઉદ્યોગને અસર, 8000 કરોડના નુકસાનની આશંકા\nbollywood shahrukh khan suhana khan daughter viral film બોલીવુડ સુહાના ખાન શાહરૂખ ખાન પુત્રી વાયરલ ડાંસ\nSuhana Khan's video caught fire, will also force you to dance


નટવર મહેતાનો કવિતા કિલ્લોલ...: હરદમ યાદ કર...\nહરદમ યાદ કર...\nક્યાં તો મને સદંતર વીસરી જા,ક્યાં હરદમ યાદ કર;\nરહી સદા અવઢવમાં ખુદને ન તું આમ બરબાદ કર.\nમારી યાદમાં વહી નીકળે છે તારી મલાખી બે આંખો;\nચાખી જો એ આંસુઓ, ગળ્યા હશે, એનો આસ્વાદ કર.\nદેર છે અંધેર નથી, તને ય કદીક ન્યાય તો મળશે જ;\nજા, ખુદા પાસે જઈને થાય એટલી મારી ફરિયાદ કર.\nતારા દિલમાં જ ક્યાંક સંતાયો છું હું, તને જાણ નથી;\nજો, આવી જઈશ તારા સપનામાં હું, મને તું સાદ કર.\nલાખો નિરાશામાં ફકત એક જ અમર આશા છુપાઈ છે;\nપુરી થઈ જશે એય,દિલથી સનમ,મળવાની મુરાદ કર.\nએમ જ હું તો મરી જઈશ,રોજ તારા પર મરતા મરતા;\nકાં તારી આંખોની,કાં દિલની કેદમાંથી,મને આઝાદ કર.\nનામ તારું છે એમ તો રળિયામણું,સોહામણું,મોજીલું;મસ્ત;\nએ નામ પાછળ લગાવી નામ મારું, મને તું આબાદ કર.\nસાવ કોરો કોરો રહી જાઉં હું તો વરસતી વર્ષાના જળથી;\nમારા શિર પર પાલવ ઓઢાડી તારા સ્નેહનો વરસાદ કર\nનટવરની નાહક કવિતાઓ,નટવરના કવનો તારા જ છે;\nનટખટ નટવર વિશે તારી સખીઓ સાથે કદી સંવાદ કર.\nઆમના દ્વારા પોસ્ટ કરેલા નટવર મહેતા પર 08:12 PM\nકવિતા-ગઝલ હરદમ યાદ કર...


Market Opening6May 2021 - Invest Allign\nMarket Opening6May 2021\nયુએસ-યુરોપમાં મજબૂતી પાછળ એશિયામાં પોઝીટીવ ટ્રેડ\nબુધવારે યુએસ ખાતે ડાઉ જોન્સ ઈન્ડસ્ટ્રીઅલ એવરેજ 97 પોઈન્ટ્સના સુધારે 34230 પર બંધ આવ્યો હતો. યુરોપ બજારોમાં જર્મની પણ 2.12 ટકા સુધારો દર્શાવતું હતું. જેની પાછળ ચાલુ સપ્તાહે એશિયન બજારમાં પ્રથમવાર સાર્વત્રિક પોઝીટીવ ટ્રેડ જોવા મળી રહ્યો છે. જેમાં લાંબી રજાઓ બાદ ખૂલેલા જાપાન બજારમાં2ટકા મજબૂતી જોવા મળી રહી છે. જ્યરે હોંગ કોંગ એક ટકો સુધારો દર્શાવે છે. તાઈવાન 1.3 ટકા અને કોરિયા 0.8 ટકા સુધારા સાથે ટ્રેડ થઈ રહ્યાં છે. જ્યારે ચીન બજાર સાધારણ પોઝીટીવ ટ્રેડ દર્શાવે છે.\nસિંગાપુર નિફ્ટી 62 પોઈન્ટસ મજબૂતી સાથે 14755 પર ટ્રેડ થઈ રહ્યો છે. જે સૂચવે છે કે સ્થાનિક બજાર ગેપ-અપ ઓપનીંગ દર્શાવશે અને નિફ્ટી 15000 તરફ આગળ વધતી જોવા મળી શકે છે. બેન્ચમાર્કને હવે 15040નો અવરોધ છે. જે પાર થતાં તે વધુ સુધારો દર્શાવી શકે છે. માર્કેટમાં ફાર્મા ક્ષેત્રે નવેસરથી તેજી જોવા મળી છે અને તે તેની સર્વોચ્ચ સપાટીને પાર કરવા સજ્જ બન્યું છે.\nગોલ્ડ-સિલ્વરમાં રેંજ બાઉન્ડ ટ્રેડ, ક્રૂડમાં 70નો અવરોધ\nવૈશ્વિક બજારમાં સોનું-ચાંદી રેંજ બહાર નીકળી શકવામાં નિષ્ફળ જઈ રહ્યાં છે. કોમેક્સ ગોલ્ડ જૂન વાયદો2ડોલર સુધારા સાથે 1786 ડોલર પર ટ્રેડ થઈ રહ્યો છે. જ્યારે ચાંદી સાધારણ નરમાઈ સાથે 26.47 ડોલર પર ટ્રેડ થઈ રહી છે. ભારતીય કોમેક્સ એમસીએક્સ ખાતે સોનુ રૂ. 47000ની ઉપર બંધ આપી શક્યું નથી. જ્યારે ચાંદી પણ રૂ. 70 હજારને પાર કરી શકતી નથી. બ્રેન્ટ ક્રૂડ 70 ડોલર સુધી આવી હાંફી ગયું છે અને આજે સવારે 69 ડોલર નીચે ટ્રેડ થઈ રહ્યું છે. જે સૂચવે છે કે ક્રૂડને 70 ડોલરની સપાટી પાર કરતાં સમય લાગશે. જો તે 65 ડોલર નીચે ઉતરી જશે તો ઝડપથી ઘટાડો દર્શાવશે.\n· આરબીઆઈએ મહત્વના સેક્ટર્સ માટે રૂ.7અબજ ડોલરની લિક્વિડીટી પૂરી પાડી.\n· આઈડીબીઆઈ બેંકના ખાનગીકરણ માટે મંજૂરી. વ્યૂહાત્મક રોકાણકારની શોધ.\n· સાઉદી અરેબિયાએ એશિયા માટે ઓઈલના ભાવોમાં કરેલો ઘટાડો.\n· ભારત જૂન મહિનાથી વધુ સારા માર્જિન પર ફ્યુઅલ નિકાસને વેગ આપશે.\n· મે મહિનામાં ભારતની ઓઈલની માગ દૈનિક ધોરણે ઘટીવાનો અંદાજ.\n· સ્પાઈસ જેટ અને ડુંઝોને ભારતમાં ડ્રોન ઓપરેશન્સ માટે મળેલી મંજૂરી.\n· બુધવારે વિદેશી ફંડ્સે ભારતીય બજારમાં રૂ. 1110 કરોડની વેચવાલી નોંધાવી.\n· સ્થાનિક ફંડ્સે ભારતીય બજારમાં બુધવારે રૂ. 241 કરોડની કરેલી ખરીદી.\n· વિદેશી ફંડ્સે બુધવારે ભારતીય બજારમાં રૂ. 1850 કરોડ ડોલરની ડેરિવેટિવ્સ બજારમાં કરેલી ખરીદી.\n· અદાણી ગ્રીન એનર્જીએ માર્ચ ક્વાર્ટરમાં રૂ. 105 કરોડનો નફો નોંધાવ્યો છે. જે ગયા વર્ષે રૂ. 96.4 કરોડ હતો. કંપની 2021-22માં રૂ. 15 હજાર કરોડના કેપેક્સની યોજના ધરાવે છે.\n· બ્લ્યૂડાર્ટે માર્ચ કવાર્ટરમાં રૂ. 89 કરોડનો નફો દર્શાવ્યો છે. જે ગયા વર્ષે સમાનગાળામાં રૂ. 23.89 કરોડ હતો.\n· સિપ્લા યુએસ ફાર્મા કંપની રોશની કોવિડ ટ્રિટમેન્ટ માટેની દવાનું ભારતમાં વિતરણ કરશે.\n· ટાટા સ્ટીલે માર્ચ ક્વાર્ટરમાં રૂ. 6644 કરોડનો નફો દર્શાવ્યો છે. તેણે ગયા વર્ષે રૂ. 1480 કરોડની ખોટ દર્શાવી હતી. કંપનીની આવક 39 ટકા ઉછળી રૂ. 49980 કરોડ રહી છે.


પશ્ચિમ આફ્રિકામાં એક હાથીના ત્રાસથી લોકોએ ગુસ્સામાં આવી હાથીને મોતનેઘાટ ઉતારી કર્યું આવું વર્તન: જાણીને સહુ કોઈના ઉડી જશે હોશ\nનવી દિલ્હી: પશ્ચિમ આફ્રિકામાં એક હાથીના ત્રાસથી લોકો એટલા ગુસ્સામાં ભરાઈ ગયા હતા કે પહેલા તો આ હાથીને મોતને ઘાટ ઉતારી દીધો અને પછી ગામના લોકો આ વિશાળકાય હાથીનું ભોજન કરી ગયા. તમને જણાવી દઈએ કે હાથી પશ્ચિમ આફ્રિકામાં બેનિન નેશનલ વાઇલ્ડ લાઈફ પાર્કમાંથી ભાગી ગયો હતો અને નેશનલ પાર્કમાંથી ભાગી ગયા બાદ કાંદી નામના વિસ્તારમાં ફરી રહ્યો હતો. આ હાથી માર્ચ મહિનાથી આ વિસ્તારની આસપાસના ગામોમાં ખૂબ એક્ટિવ હતો.\nઆ ઘટના બાદ પ્રશાસન ગંભીર થયું અને દક્ષિણ આફ્રિકાની NGO આફ્રિકન પાર્ક રેન્જર્સે આ હાથીની શોધ કરવાની શરૂઆત કરી દીધી. 27 એપ્રિલના રોજ રેન્જર્સે જણાવ્યું હતું કે આ હાથીને મારી નાખવામાં આવ્યો છે. ત્યારબાદ રેન્જર્સના કર્મચારીઓએ આ હાથીની ચીર-ફાડ કરી અને તેનું માંસ લોકોમાં વહેંચી આપ્યું હતું. સોશિયલ મીડિયા પર લોકોની તસવીર વાયરલ થઈ રહી હતી. રિપોર્ટ્સ મુજબ રેન્જર્સ ન ઈચ્છતા હોવા છતા આ હાથીને મારવો પડ્યો, કેમ કે સ્થાનિક લોકો માટે તે જોખમી બની ચૂક્યો હતો.


Russia Ukraine war : કેન્દ્ર સરકાર પોતાના ખર્ચે ભારતીયોને પરત લાવશે, વિમાન તૈયાર | Russia Ukraine war : Central government to repatriate Indians at its own expense, aircraft ready - Gujarati Oneindia\n| Published: Friday, February 25, 2022, 17:35 [IST]\nRussia Ukraine war : વિશ્વને જેની આશંકા હતી તે થયું, રશિયા અને યુક્રેન વચ્ચેનો તણાવ આખરે યુદ્ધમાં ફેરવાઈ ગયો હતો. ગુરુવારથી બંને દેશોની સૈન્ય કાર્યવાહીમાં અત્યાર સુધીમાં ઘણા નાગરિકો અને સૈનિકોએ જીવ ગુમાવ્યા છે.\nઆવા સમયે યુક્રેનમાં રહેતા ભારતીય વિદ્યાર્થીઓ અને સ્થળાંતર કરનારાઓનો જીવ પણ જોખમમાં છે. હવે વડાપ્રધાન નરેન્દ્ર મોદીની આગેવાની હેઠળની કેન્દ્ર સરકારે પોતાના લોકોને ભારત પરત લાવવા માટે મોટો નિર્ણય લીધો છે.\nસૂત્રો પાસેથી મળેલી માહિતી મુજબ યુક્રેનમાંથી ભારતીય નાગરિકોને બહાર કાઢવા માટે ભારત સરકાર વિશેષ ફ્લાઈટની વ્યવસ્થા કરશે. આ સમગ્ર ઓપરેશનનો ખર્ચ કેન્દ્ર સરકાર ઉઠાવશે. મીડિયા રિપોર્ટ્સ અનુસાર, એર ઈન્ડિયાના બે વિમાન આજે રાત્રે (શુક્રવારે) યુક્રેન માટે રવાના થઈ શકે છે.\nએવું પણ કહેવામાં આવી રહ્યું છે કે, ગુરુવારના રોજ રશિયન રાષ્ટ્રપતિ વ્લાદિમીર પુતિન સાથે ફોન પર વાતચીત દરમિયાન વડાપ્રધાન મોદીએ યુક્રેનમાં રહેતા ભારતીયોને બહાર કાઢવાનો ઉલ્લેખ કર્યો હતો.\nયુક્રેનમાં ભારતીયો માટે એડવાઈઝરી જાહેર કરી\nનવીનતમ માહિતી અનુસાર, યુક્રેનમાં ભારતીય દૂતાવાસે યુક્રેનમાં તમામ ભારતીય નાગરિકો અને વિદ્યાર્થીઓ માટે એક એડવાઈઝરી જાહેર કરી છે. ભારત સરકાર રોમાનિયા અને હંગેરી મારફતે સ્થળાંતરનો માર્ગ સ્થાપિત કરવા માટે કામ કરી રહી છે. તે જ સમયે, ઉત્તરાખંડ સરકારે યુક્રેનમાં રહેતા ઉત્તરાખંડના નાગરિકોની સુરક્ષા માટે બે પોલીસ અધિકારીઓને નોડલ ઓફિસર તરીકે નિયુક્ત કર્યા છે.\nઆ સિવાય પંજાબ સરકારે જણાવ્યું કે, યુક્રેનમાં ફસાયેલા જલંધરના લોકોની માહિતી સંકલિત કરવા માટે એક હેલ્પલાઇન નંબર (0181-2224417) જાહેર કરવામાં આવ્યો છે. લોકો તેમના પરિવારના સભ્યો વિશે માહિતી આપવા માટે ડીસી ઓફિસમાં ઓફિસ સમય દરમિયાન રૂમ નંબર 22 ની મુલાકાત લઈ શકે છે.\nmodi government central government air india russia vladimir putin મોદી સરકાર કેન્દ્ર સરકાર એર ઈન્ડિયા રશિયા વ્લાદિમીર પુટિન\nRussia Ukraine war : Central government to repatriate Indians at its own expense, aircraft ready.\nStory first published: Friday, February 25, 2022, 17:35 [IST]


ગુજરાત: ઉકાઇ ડેમમાં 330.12 ફૂટ સુધી પાણી ચઢ્યું, સુરત પર પૂરનું જોખમ | Gujarat: Water rises to 330.12 feet in Ukai dam, flood risk on Surat - Gujarati Oneindia\n| Updated: Sunday, August 11, 2019, 11:54 [IST]\nગયા મહિનાથી ગુજરાતમાં સતત વરસાદ પડી રહ્યો છે. જેના કારણે રાજ્યના નદી, ડેમ અને તળાવોમાં પાણી ભરાયા છે. રાજ્યના તમામ ડેમોમાં પાણીનો સંગ્રહ થયો છે. જોકે, ઘણા ડેમોમાં પાણી જોખમના આંકડાને પાર કરી ગયા છે. દક્ષિણ ગુજરાતમાં ઉકાઇ ડેમનું પાણી 330.12 ફૂટ સુધી ભરાઈ ગયું છે. જે બાદ દબાણ ઘટાડવા ડેમના 11 દરવાજા ખોલવામાં આવ્યા હતા. ગેટ ખોલતાંની સાથે જ સુરત શહેરમાં ડેમ નજીક પૂરનો ભય સર્જાયો હતો. તે જ સમયે, ભારે વરસાદને કારણે, ઉકાઇ ડેમની સપાટી પર પણ પાણીનું દબાણ વધી રહ્યું છે.\nસુરત અને રાજકોટ નજીક ડેમોના જળસ્તરમાં વધારો થયો છે\nપત્રકારના જણાવ્યા મુજબ ડેમમાં હાલમાં 6,11,493 ક્યુસેક પાણીની આવકની સરખામણીમાં 71,174 ક્યુસેક પાણીનો નિકાસ કરવામાં આવી રહ્યો છે. કહેવામાં આવી રહ્યું છે કે ઓગસ્ટના પહેલા5દિવસમાં ઉકાઇ ડેમની જળ સપાટી 20 ફૂટથી વધુ વધી ગઈ છે. હાલમાં ઉકાઇ ડેમની સ્થિતિ પર સમગ્ર દક્ષિણ ગુજરાતના ખેડૂતો સાથે સાથે સુરત શહેરના લોકોની પણ નજર છે. વરસાદ પૂર્વે એવું કહેવામાં આવ્યું હતું કે જો આ ડેમમાં પાણી ભરાય નહીં તો લોકો તરસથી મરી જશે. પરંતુ હવે પૂરનો ભય સતાવી રહ્યો છે.\nન્યારી -2 ડેમમાંથી 21230 ક્યુસેક પાણી છોડવામાં આવ્યું છે\nબીજી તરફ વરસાદને કારણે રાજકોટ શહેરના અનેક જળસ્રોતો પણ ભરાયા છે. જેમાં ન્યારી -2 ડેમ ઓવરફ્લો થતાં 10 દરવાજા3ફૂટ સુધી ખોલવામાં આવ્યા હતા. જેમાંથી 21230 ક્યુસેક પાણી છોડવામાં આવ્યું હતું. ન્યારી -1 ની સાથે ન્યારી -2 નજીક નીચા વિસ્તારમાં આવેલા 16 ગામના હજારો લોકોને સ્થળાંતર કરાયા હતા. આજી -1 માં2ફૂટ અને ભાદરમાં 1.50 ફૂટ પાણી આવવાથી અનેક વિસ્તારોમાં પાણીની સમસ્યા ઓછી થઈ હતી.\nહાથનૂર ડેમમાંથી 2,52,838 ક્યુસેક પાણી છોડવામાં આવ્યું છે\nમહારાષ્ટ્રમાં ભારે વરસાદને કારણે હાથનૂર ડેમની જળ સપાટી પણ નોંધપાત્ર વધી છે. આ ડેમમાં સંગ્રહિત પાણીએ ઉકાઇ ડેમમાં પાણીનું સ્તર વધાર્યું છે. હાથનૂર ડેમની સપાટી 211.240 મીટર છે અને ડેમમાંથી 2,52,838 ક્યુસેક પાણી ડેમમાંથી છોડવામાં આવી રહ્યું છે.\nsurat gujarat gujarat rain gujarat flood heavy rain monsoon ગુજરાત વરસાદ પૂર\nGujarat: Water rises to 330.12 feet in Ukai dam, flood risk on Surat


Posted on 11:04 am May 11, 2020 2:58 pm July 7, 2021 Author Aryan PatelComments Off on 51 વર્ષના થયા મનોજ બાજપાઇ, મુસ્લીમ હિરોઈન સાથે કર્યા હતા લગ્ન, જુઓ તસ્વીરો\nમનોજ બાજપાઇ બોલિવુડના દિગ્ગજ એક્ટર છે. 23 એપ્રિલના રોજ મનોજ બાજપાઇનો જન્મ દિવસ હતો. મનોજે 51 વર્ષ પૂર્ણ કર્યા છે. સત્ય, શુલ, પિંજર, ઝુબૈદા, અકસ, કૌન, 1971 સહિત અનેક બોલિવૂડ ફિલ્મોમાં તેણે પોતાનો અભિનય દ્વારા એક આગવી ઓળખ ઉભી કરી છે.\nલોકડાઉનને કારણે મનોજ બાજપાઈ ઉત્તરાખંડમાં તેનો જન્મદિવસ ઉજવી રહ્યો છે. તે પરિવાર સાથે ત્યાં ફસાયેલો છે. ચાલો તમને જણાવી દઈએ કે, મનોજ બાજપાઇએ શબાના રઝા સાથે લગ્ન કર્યા છે શબાના રઝા એટલે કે ક્લોઝ ફેમ નેહા.\nનેહા 1998માં બોલીવુડમાં પોતાના કરિયરની શરૂઆત કરી હતી, શબાના રઝાનો જન્મ એક મુસ્લિમ પરિવારમાં થયો હતો.\nશબાના રઝાનો જન્મ 18 એપ્રિલ 1977 ના રોજ નાંદેડમાં થયો હતો. શબાના દિલ્હીમાં અભ્યાસ કરતી હતી ત્યારે તે વિધુ વિનોદ ચોપડાને મળી હતી. વિધુ ચોપરાએ તેને તેની ફિલ્મ કરીબ માટે સાઇન કરી હતી અને તેનું નામ શહાના રઝાથી રાખ્યું હતું.\nબોલિવૂડમાં પહેલાથી જ શબાના આઝમી નામની અભિનેત્રી રહી ચૂકી છે, તેથી જ શબાનાનું નામ નેહા રાખવામાં આવ્યું હતું. ફિલ્મ ‘કરીબ’ માં શબાનાએ નેહા નામની એક છોકરીની ભૂમિકા ભજવી હતી અને તે નેહાના નામથી હિન્દી ફિલ્મ ઉદ્યોગમાં પ્રખ્યાત થઈ હતી. નેહાએ બોલિવૂડની ઘણી ફિલ્મોમાં કામ કર્યું હતું.\nનેહાની પહેલી ફિલ્મ કોઇ ખાશ કમાલ કરી શકી નહીં, ત્યારબાદ તે ‘આશના’, ‘રાહુલ’, મુસ્કાન, ‘કોઈ મેરે દિલ મેં હૈ’ અને ‘પ્યાર કી હોગા જીત’ જેવી ફિલ્મોમાં દેખાઈ, પણ આ ફિલ્મો વધારે કમાણી કરી શકી નહીં. બોલિવૂડમાં નેહા પગ મેળવી શક્યો નહીં.\nવર્ષ 2006 માં નેહાએ અભિનેતા મનોજ બાજપાઈ સાથે લગ્ન કર્યા. નેહા અને મનોજ બાજપાઇની પહેલી મુલાકાત ફિલ્મ ‘કરીબ’ ના રિલીઝ થયા પછી થઈ હતી. નેહાની ફિલ્મ કરીબ અને મનોજની ફિલ્મ ‘સત્યા’ એક સાથે રિલીઝ થઈ હતી. નેહા અને મનોજ 2008 માં પ્રેમમાં પડ્યાં હતાં.\nઘણા વર્ષોથી એક બીજાના પ્રેમમાં રહીને મનોજ અને નેહાએ લગ્ન કર્યા. હવે આ બંને એક દીકરીના માતા-પિતા પણ છે. લગ્ન પછી નેહાએ પોતાની જાતને ફિલ્મોથી દૂર કરી દીધી. 2008 માં નેહાએ તેના અસલી નામ શબાના રઝા સાથે બોલિવૂડમાં કમબેક કર્યું હતું. નેહા ફિલ્મ નિર્માતા સંજય ગુપ્તાની ફિલ્મ ‘અલીબાગ’માં જોવા મળી હતી.\nમળેલા અહેવાલ અનુસાર, નેહા સંજય દત્તની બાયોપિકમાં પત્ની મન્યતાની ભૂમિકા ભજવવાની હતી. પરંતુ બાદમાં મિર્ઝાને આ ભૂમિકા મળી.\nઆ વિશે નેહા કહ્યું કે,‘તેને બોલિવૂડમાં પાછા ફરવાની કોઈ ઉતાવળ નથી. તે પોતાના ઘર અને પુત્રીના ઉછેર પર ધ્યાન કેન્દ્રિત કરવા માંગે છે. તે નિર્માતાઓના દરવાજે જઈને ભૂમિકા માંગવા માંગતી નથી. જ્યારે યોગ્ય સમયે યોગ્ય ભૂમિકા મળશે, ત્યારે ફરી હું ફિલ્મોમાં આવીશ. આ ક્ષણે, તે મિસિસ મનોજ વાજપેયી બનીને ખુશ છે.’


વૃક્ષોપનિષદ્ | ગોરસ\nAugust 10, 2021 | 8 Minute Read\nકુમળા છોડ, રોપા ને બાળક;સાથે ઊછરે,\nજતને ઊઝરે, માગે પ્રેમ-વારિના સિંચન\nપ્રત્યેક શાળાએ, ખાસ કરીને ગામડાંની શાળાએ રોપ-ઉછેર કેન્દ્રો શરૂ કરવાં જોઈએ. બાળકોને આ કામમાં ખૂબ રસ પડશે. રોપાનો ઉછેર અને બાળકોનો ઉછેર સાથોસાથ થતો જશે તો બાળકોને રોપાઓ સાથે આત્મીયતા જાગશે. વૃક્ષ-ઉછેર પ્રત્યે પ્રેમ જાગશે. વૃક્ષ-જતન માટેની ભાવના એમના અંતરમાં ઊગશે. એ સાથે આવાં કેન્દ્રો બાળકો અગર તો શાળા માટે નાની આમદાની પણ ઊભી કરશે.\nબાળપણથી જ વૃક્ષો પ્રત્યે પ્રેમ જાગ્યો હશે તો ધીરે ધીરે બાળક જેમ મોટું થતું જશે તેમ તેમ આ વૃક્ષ-પ્રેમ તેના હૈયામાં સ્થિરતા ધારણ કરશે. આવતી કાલના નાગરિકમાં વૃક્ષો માટેનો પ્રેમ બેઠો હશે તો રાષ્ટ્રનું ભાવિ હરિયાળું બનશે. બાળક અને વૃક્ષ, બંને પ્રેમ-વારિના સિંચનથી પાંગરે છે.\nબાળકોને વિવિધ વૃક્ષોનો પરિચય આપવો જોઈએ. નિસર્ગ-પ્રેમ અને વૃક્ષો વિશેનું જ્ઞાન વધારવા માટેનાં પર્યટનો યોજવા જોઈએ. અને પ્રત્યેક બાળકને એકાદ વૃક્ષના ઉછેરની જવાબદારી સોંપવી જોઈએ. નાની લાગતી આ વાત એક દાયકામાં વિરાટ રૂપ ધારણ કરશે.\nનાનાં નાનાં ભૂલકાં ને નાના નાના રોપા,\nસાથે ઊછરે, સાથે ખેલે, બન્ને રાષ્ટ્રની શોભા.\nવૃક્ષારોપણ સાચી સ્મૃતિ\nઆડેધડ વૃક્ષો કાપી નાખવાની આપણને ખરાબ આદત પડી ગઈ છે. કહો કે, એક રોગ આપણને લાગી ગયો છે. આ રોગ કેટલો જીવલેણ છે તેનો જરાય ખ્યાલ આપણને નથી. આમાંથી બચવું હશે તો આપણે આપણી આદતને ઉલટાવવી પડશે, વૃક્ષો આડેધડ કાપ્યા કરવાને બદલે નવાં વૃક્ષો વાવવાની અને ઉછેરવાની આદત રાષ્ટ્રીય ધોરણે અપનાવવી પડશે.\nવાર-તહેવારે, ઘરમાં સારા-માઠા પ્રસંગે ખોટા ખર્ચ કરવાને બદલે વૃક્ષો વાવવા- ઉછેરવાનું કામ કરીશું તો આપણા સમૂહ જીવનમાં હરિયાળી ક્રાંતિ આવશે. તહેવારોની ઉજવણી વૃક્ષો વાવીને કરીએ, મોંઘેરા મહેમાનોનું સ્વાગત એની મીઠી યાદગીરી રૂપે વૃક્ષ રોપીને કરીએ. ઘરમાં લગ્નોત્સવ, જન્મોત્સવ હોય તો તે શુભ દિવસે વૃક્ષ વાવી આપણે સ્મૃતિ તાજી રાખીએ. મૃત સ્વજનની પવિત્ર યાદગીરીમાં પણ વૃક્ષ વાવીએ. આ નવા પ્રકારના સ્મૃતિવનો ઠેરઠેર ઊભાં કરીશું તો નબળી જમીનને પણ નંદનવનમાં ફેરવી શકીશું.\nવૃક્ષો તાજીમાજી રાખે સ્મૃતિ વહાલુડાંની,\nસારે-નરસે ટાણે રાખો ટેવ ઝાડ ઉઝેરવાની.\nશહીદ-સ્મારક ન ઈંટ-પથ્થરનાં,\nસાચું તર્પણ વૃક્ષારોપણ.\nશહીદ-સ્મારક ઈંટ-પથ્થરનાં ખેંચે ન કોનું ધ્યાન,\nસાચું સ્મારક વૃક્ષ વાવો ને ઉછેરો કરી જતન.\nરાષ્ટ્રને ખાતર પ્રાણનું બલિદાન આપનાર અસંખ્ય શહીદો પૈકી પ્રત્યેકનું સ્મારક ઊભું કરવાનું શક્ય નથી, અને તેથી “અનામી સૈનિક સ્મારક” ઊભાં કરવાની એક પ્રથા છે. આવાં ઈંટ-પથ્થરનાં સામૂહિક સ્મારકો કરવાને બદલે આપણા પ્રત્યેક શહીદના નામ સાથેનું જીવંત સ્મારક ઊભું કરીએ તો? એની યાદગીરીમાં એકાદ વૃક્ષ ઉગાડીએ તો તે લાંબા સમય સુધી સૌને પ્રેરણા તો આપશે જ. ઉપરાંત, આપણા રાષ્ટ્રની વૃક્ષસંપત્તિ વધારશે.\nવિદ્યાર્થીઓ પણ વૃક્ષરોપણ અને વૃક્ષઉછેર અપનાવી લે તો ગામેગામ વિદ્યાર્થીવન આકાર લેશે. આ રીતે આપણે ગ્રામવન, વિદ્યાર્થીવન, શહીદવન, સ્મૃતિવન-અનેક પ્રકારનાં વન જમીનની પ્રાપ્યતા અનુસાર ઊભાં કરી શકીએ. ગામેગામ આવાં વૃક્ષવન લહેરાતાં થશે તો ગામનું સ્વાસ્થ્ય સુધરશે, એની ખેતી સુધરશે, ગામને માટે ઇમારતી અને જલાઉ લાડડાંની જરૂરિયાતો સંતોષાશે, સ્વજનોની અને શહીદોની મીઠી યાદ જળવાશે, જીવનના બીજા સારા-માઠા પ્રસંગોની યાદ પણ સચવાશે. વૃક્ષો દ્વારા આવી યાદ ચિરંજીવી કરો.\nવૃક્ષોનું જતન, આબાદ વતન,\nઝાડનું છેદન, બરબાદ વતન.\nવૃક્ષોનું જતન નહીં તો સ્વનું નિકંદન. જે પ્રજા વૃક્ષોનું જતન કરી જાણે છે, એ આબાદીના પંથે આગળ વધે છે. જે પ્રજા વૃક્ષોનો આડેધડ વિનાશ કરે છે, એ પ્રજા આડકતરી રીતે પોતાનો વિનાશ નોતરે છે.\nવૃક્ષ-ઉછેર જેટલું જ મહત્ત્વનું કાર્ય છે વૃક્ષનું જતન. નવાં વૃક્ષ તો ઉછેરવાં જરૂરી છે જ, પરંતુ હયાત વૃક્ષોનું જતન કરવું એટલું જ જરૂરી છે. એક હયાત વૃક્ષનું જતન કરવું એ ત્રણ નવાં વૃક્ષો વાવવા બરાબર છે. વૃક્ષ સજીવ છે, જીવંત છે, પરોપકારમાં જ જીવન વીતાવે છે, અંગે-અંગ પરોપકારમાં ખર્ચી નાખે છે. પોતાને માટે તેનો જરાય ઉપયોગ કરતું નથી. ફળ પણ આપી દે છે, પોતે તેમાંથી જરાય ખાતું નથી, આવા વૃક્ષને આડેધડ કાપી નાખવામાં આવે ત્યારે એ નિસાસો નાખે છે, મૂંગું છે, અબોલ છે, પણ વૃક્ષનો નિસાસો અવશ્ય નડે છે.\nતુલસી હાય ગરીબકી કબૂ ન ખાલી જાય,\nમૂએ ઢોર કે ચામસે લોહા ભસ્મ હો જાય.\nનષ્ટ થયેલી સંસ્કૃતિઓ આ વાતની સાક્ષી પૂરે છે. વૃક્ષનું નિકંદન કાઢનાર પ્રજાનું પોતાનું જ નિકંદન નીકળી જાય છે.\nધર્મ સૌ નાગરિકોનો\nવૃક્ષનું જતન કરવું એ સૌ કોઈની પવિત્ર ફરજ બની જાય છે. રાષ્ટ્રની સંપત્તિ સૌની સંપત્તિ છે. વૃક્ષોના જતન માટે નાગરિકોએ સંગઠિત થવાની જરૂર છે, માથા-ભારે, અસમાજિક તત્ત્વો સામે કામ લેવા માટે આ સંગઠન સબળ હોવું જરૂરી છે. ગામે ગામ અને પ્રત્યેક નાનાં-મોટાં શહેરોમાં વૃક્ષરક્ષક દળ અથવા વૃક્ષમિત્ર પરિવાર રચવાની તાતી જરૂરિયાત છે. આમાં આબાલવૃદ્ધ, સ્રી કે પુરુષ-સૌ કોઈ જોડાઈ શકે છે.\nસત્તાવાર રજાચિઠ્ઠી વિના વૃક્ષનું છેદન કરવું એ ગુનો છે. આવી રીતે વૃક્ષ કાપનાર રાજ્યનો, રાષ્ટ્રનો, નાગરિકોનો ગુનેગાર છે. આ ગુનેગારને પકડવો એ પ્રત્યેક નાગરિકની જવાબદારી છે. સંગઠન હોય તો આ જવાબદારી વ્યવસ્થિત રીતે ઉપાડી શકાય.\nઅને વ્યવસ્થિત રીતે વૃક્ષોનું જતન થાય તો કોઈની મગદૂર નથી કે વૃક્ષોનું ગેરકાયદે છેદન કરે. વૃક્ષોનું જતન એ જાગ્રત રાષ્ટ્રનું ધોતક છે. જે જાગે છે તે મેળવે છે, ઊંઘે છે તે ગુમાવે.\nવૃક્ષ કાપવું ગુનો થાય છે, દેશનો કાયદો એવો\nસૌ નાગરિકની ફરજ એ કે વૃક્ષો કપાતાં અટકાવો.\nધર્મ સૌ અધિકારીઓનો\nવૃક્ષોનો પ્રશ્ન ગુજરાત માટે પ્રાણપ્રશ્ન છે. કાળના એવા ત્રિભેટે આપણે આવીને ઊભા છીએ કે જ્યારે હવે આપણે બેમાંથી ક્યો રસ્તો પસંદ કરવો છે તેનો નિર્ણય કરી લેવાનો છે.\nએક તો રસ્તો છે ગુજરાતને હરિયાળો, રળિયામણો, શસ્યશ્યામલ, સમૃદ્ધ એવો પ્રદેશ બનાવીને આપણી ભાવિ પેઢીને વારસામાં આપી જવાનો અને બીજો રસ્તો છે : કરાળ, વેરાન, ધોમધીખતા રણ પ્રદેશમાં પલટાતો જતો વિસ્તાર આપી જવાનો. આ પ્રશ્ન આપણા સૌનો છે, સરકારનો છે, પ્રજાનો છે; સરકારી અધિકારીઓ, અર્ધ-સરકારી અધિકારીઓ અને ખાનગી વ્યક્તિ-સૌનો છે.\nસરકારનો છે એટલે કે સરકારના કોઈ એક જ ખાતાનો નથી, સમગ્ર વહીવટી તંત્રનો છે. અને તેથી જ વૃક્ષ-ઉછેર અને વૃક્ષ-જતનની બાબતમાં વન ખાતાના અધિકારીઓ જેવી જ અને જેટલી જ ચાંપ, જાગરૂકતા સઘળા ખાતાના અધિકારીઓએ રાખવી જરૂરી છે. વૃક્ષો એ સૌનું સહિયારું ખાતું છે.\nભાવિ પેઢીને વારસો - હરિયાળી કે રેગીસ્તાન?\nશું અધિકારી કે શું જનતા, સૌ રાખો મનથી ધ્યાન.\nધર્મ સૌ ગોપાલકોનો\nવૃક્ષો, ખેતીની સમૃદ્ધિ, ઘાસ ઉત્પાદન અને પશુસંવર્ધન એકમેકનાં ખૂબ જ પ્રેરક છે. પહેલાં ત્રણ વિના ચોથાનો વિકાસ સંભવી શકે નહિ. પરંતુ ટૂંકી દષ્ટિ રાખી આ ત્રણની ઉપેક્ષા કરવામાં આવે, અગર આ ત્રણ પ્રત્યે વિષમ અભિગમ રાખવામાં આવે તો પશુસંવર્ધન થઈ શકવાનું નથી. છતાં યે સર્વસામાન્ય ફરિયાદ છે કે માલધારીઓના ઢોર-ઢાંખર, ખાસ કરીને બકરીઓ કુમળાં વૃક્ષો અને ઊભા પાકનો વિનાશ કરે છે. વૃક્ષ-ઉછેર અને વૃક્ષ-જતનના અતિ આવશ્યક કાર્યમાં આ આડે આવે છે.\nસરવાળે સૌનું નુકશાન છે. હરિયાળીના આડેધડ વિનાશ બાદ પણ પશુસંવર્ધનનો વિકાસ થયો નથી એ હકીકત છે. ઉલટાનું આપણું પશુસંવર્ધન કથળતું જાય છે. વૃક્ષ-વનરાજીનું જતન કરવું એ ગોપાલકોનો પણ ધર્મ છે. એ એમના જ હિતની વાત છે.\nભરવાડ, રબારી, સૌ ગોપાલકનો પવિત્ર એ છે ધર્મ;\nવૃક્ષો બચાવો, વૃક્ષો વાવો, પશુસંવર્ધનનો હરિયાળી છે મર્મ\n[સાભાર : વૃક્ષોપનિષદ્, લેખક: કૃષ્ણપ્રસાદ પટેલ (સુવિચાર અંક ૪-૫, જુલાઈ-ઓગસ્ટ ૧૯૭૭)]\n« રામબાઈ માં


પૂર્વ વડાપ્રધાન દેવગૌડા, પુત્ર અને પૌત્ર ભરીસભામાં રડ્યા | National | Gujarat Mirror\nપૂર્વ વડાપ્રધાન દેવગૌડા, પુત્ર અને પૌત્ર ભરીસભામાં રડ્યા\nપૂર્વ વડાપ્રધાન દેવગૌડા, પુત્ર અને પૌત્ર ભરીસભામાં રડ્યાMarch 14, 2019\nપરિવારવાદનો આરોપ મૂકાતા જ પૂર્વ વડાપ્રધાન એચ.ડી.દેવગૌડા રડવા લાગ્યા. તેની સાથે જ તેમનો મોટો દીકરો એચ.ડી.રેવન્ના અને પૌત્ર રેવન્ના પણ રડવા લાગ્યો. આપને જણાવી દઇએ કે દેવગૌડાના મોટા પૌત્ર નિખિલ કુમારસ્વામીને માંડ્યા અને પ્રજ્વલ રેવાનાને હાસન સીટ પરથી લોકસભાની ટિકિટ આપી છે. ત્યારબાદ દેવગૌડા પર પરિવારવાદનો આરોપ મૂક્યો છે. હાસનમાં એક રેલીને સંબોધિત કરતાં દેવગૌડા એ કહ્યું કે ચન્નકેશવ ભગવાન અને તમારા આશીર્વાદથી મેં હાસનને પ્રજ્વલ રેવન્નાને મેદાનમાં ઉતાર્યો છે.\nભાવુક થઇને દેવગૌડા એ કહ્યું કે મેં તમામને પ્રાથમિકતા આપી છે. અમે સાકલેશપુરમાં લિંગાયત નેતાને એમએલસી બનાવ્યા. પરંતુ આરોપ છે કે હું માત્ર મારા મોટા દીકરા અને પૌત્રને જ સીટો આપું છું. હું ત્યાં સુધી કામ કરીશ જ્યાં સુધી મારા શરીરમાં તાકાત છે. હું મારો સમય બર્બાદ કરતો નથી. આપને જણાવી દઇએ કે દેવગૌડાના મોટા દીકરા અને કર્ણાટક સરકારમાં લોક નિર્માણ મંત્રી એચ.ડી.રેવન્નાના દીકરા છે. તેઓ હાસન સીટ પરથી કોંગ્રેસ-જેડીએસના ઉમેદવાર છે.\nદેવગૌડાની આંખોમાંથી આંસૂ નીકળતા ત્યાં હાજર જેડીએસ સમર્થકો એ તેમને શાંત થવાનો અનુરોધ કર્યો. આ કાર્યક્રમમાં પ્રજ્વલ અને તેમના પિતા રેવન્ના પણ ભાવુક થઇ ગયા. પ્રજ્વલ એ સમયે રડી પડ્યા, જ્યારે દેવગૌડા એ તેમને ઉમેદવાર તરીકે જાહેર કર્યા અને રેવન્ના ત્યારે રડ્યા જ્યારે ધારાસભ્ય બાલાકૃષ્ણ આ વખતે હાસન સીટ પરથી દેવગૌડાની ચૂંટણી નહીં લડવાનો ઉલ્લેખ કરી રહ્યા હતા.\nપૂર્વ વડાપ્રધાને કહ્યું કે માંડ્યામાં તેમના પૌત્ર નિખિલની ઉમેદવારીને લઇ ઉભા થયેલા વિવાદથી તેઓ દુ:ખી છે. તેમણે કહ્યું કે માંડ્યાથી નિખિલને ઉમેદવાર બનાવાનો નિર્ણય જેડીએસ નેતાઓએ કર્યો હતો. મેં જાહેરાત કરી નહોતી. મને ખૂબ જ દુ:ખ થયું છે કે તેઓ કહી રહ્યાં છે કે નિખિલ પાછા જાઓ. તેમણે કહ્યું કે હું માંડ્યા જઇશ. તેમના નપાછા જાઓથના નારા લાગવા દોમેં છેલ્લાં 60 વર્ષથી કોના માટે લડાઇ લડી છે. હું માંડ્યાના લોકોની સામે બધી વાત મૂકીશ.\nદેવગૌડા પરિવારના આ ભાવુક સમયને લઇ ભાજપે નિશાન સાધ્યું. ભાજપે કહ્યું કે 2019ની ચૂંટણીઓ માટે પહેલાં ડ્રામા શરૂ. જો નરડવીથ એક કળા છે તો એચડી દેવગૌડા અને તેમના પરિવાર દાયકાથી સતત લોકોને બેવકૂફ બનાવા માટે નરડવાની કળાથનો ઉપયોગ કરવામાં માહેર છે. તથ્ય એ છે કે ચૂંટણી પહેલાં દેવગૌડા અને તેમનો પરિવાર રડે છે અને ચૂંટણી બાદ તેમના પરિવારને વોટ આપનારા રડે છે.\nબાબરી કેસનો ફેંસલો9માસમાં લાવો: સુપ્રીમ\nમોબાઇલ અને નેટ રિચાર્જમુક્ત ભારત!\nલોકપ્રિયતામાં મોદી વર્લ્ડ નંબર વન


Radhika apte offer to director, have to film the hero and sleep with him!\nPHOTOS: ડાયરેક્ટરની ઓફર, ફિલ્મ કરવાની છે તું હીરોને મળી લેજે અને સાથે સુઈ જજે!\nSeptember 8, 2019 | 1:08 pm IST\nઘણી હીરોઈન આજના બધા મુદ્દા પર બેબાક પોતાના નિવેદનો રાખે છે અને એમાંથી જ એક એટલે રાધિકા આપ્ટે. બોલિવૂડની ઘણી અભિનેત્રીઓને ફિલ્મ જગતમાં કાસ્ટિંગ કાઉચનો સામનો કરવો પડ્યો હશે. રાધિકા આપ્ટેને પણ ફિલ્મમાં રોલ માટે સેક્સની ઓફર કરવામાં આવી હતી.\nકાસ્ટિંગ કાઉચના કિસ્સા સંભળાવતા રાધિકા આપ્ટે જણાવ્યું કે ‘એક વખત એક પ્રોડ્યૂસરનો મારી પર ફોન આવ્યો. એેણે કહ્યું કે અમે એક બોલિવૂડ ફિલ્મ કરી રહ્યા છે અને તમે ફિલ્મના હીરો સાથે મીટિંગ કરી લો પરંતુ તમે એની સાથે સૂઇ તો જશો ને. પ્રોડ્યૂસરની વાત સાંભળીને મે એે ના પાડી દીધી.’\nઆગળ રાધિકાએ જણાવ્યું કે ‘હું કાસ્ટિંગ કાઉચની ઘણી બધી ઘટનાઓ માટે જાણું છું. ઘણા લોકોને એનો સામનો પણ કરવો પડ્યો છે. એક વખત એક સાઉથના એક્ટરે મને મારા રૂમમાં ફોન કર્યો અને ફ્લર્ટ કરવાનો પ્રયત્ન કર્યો. જ્યારે મે એને ખખડાવ્યો તો બાદમાં એને મારી સાથે ઝઘડો કર્યો.’\nબોલિવૂડમાં ફરી શોકનું મોજુ ફરી વળ્યુ, આ ફિલ્મ નિર્માતાનું થયુ નિધન


બૅન્કોની કથળી રહેલી હાલત સુધારવા કેન્દ્ર સરકાર દ્વારા મહત્ત્વનો નિર્ણય\nનવી દિલ્હી, તા. 20: કેન્દ્ર સરકારે પંજાબ નેશનલ બેન્ક સહિતની 12 સરકારી બેન્કનું સ્વાસ્થ્ય સુધારવાના હેતુથી 48,239 કરોડ રૂપિયાની મૂડી ઠાલવવાની મંજૂરી આપી છે. જેમાં અલ્હાબાદ બેન્કમાં 6896 કરોડ રૂપિયા, યુનિયન\nબેન્કમાં 4112 કરોડ રૂપિયા, બેન્ક ઓફ ઇન્ડિયામાં 4638 કરોડ રૂપિયાનું પુન:મૂડીકરણ કરવામાં આવશે.\nવિત્તીય સેવા સચિવ રાજીવ કુમારના કહેવા પ્રમાણે કેન્દ્ર સરકાર આંધ્રા બેન્કમાં 3256 કરોડ, સિંડિકેટ બેન્કમાં 1603 કરોડ રૂપિયા, પંજાબ નેશનલ બેન્કમાં 5098 કરોડ, બેન્ક ઓફ મહારાષ્ટ્રમાં 205 કરોડ, બેન્ક ઓફ ઇન્ડિયામાં 4638 કરોડ તથા સેન્ટ્રલ બેન્ક ઓફ ઇન્ડિયામાં 2560 કરોડ રૂપિયા નાખશે. જ્યારે યુનાઈટેડ બેન્કને 2839 કરોડ રૂપિયા અને યુકો બેન્કને 3330 કરોડ રૂપિયા મળશે. આવી રીતે એપીએ અને અન્ય સમસ્યાઓનો સામનો કરી રહેલી બેન્કોની સ્થિતિ સુધારવા માટે કેન્દ્ર સરકારે 12 સરકારી બેન્કોને 48,239 કરોડ રૂપિયા આપવા મંજૂરી આપી છે.


essay on bhagavad gita-2022\nessay on bhagavad gita ભગવદ ગીતા પર નિબંધ: ભગવદ ગીતા અથવા ગીત સેલેસ્ટિયલ એ વિશ્વના સૌથી પવિત્ર ગ્રંથોમાંનું એક છે. તે જીવનના દરેક ક્ષેત્રમાં પુરુષો માટે સતત સાથી છે. તે શ્લોકોનો એક તાર છે જે યુદ્ધના મેદાનમાં ભગવાન કૃષ્ણ દ્વારા અર્જુનને બોલવામાં આવ્યો હતો. તે મહાકાવ્ય મહાભારતનો એક ભાગ છે.આધુનિક પેઢીના લોકો વધુને વધુ શોધી રહ્યા છે કે ભૌતિક સુખ-સુવિધાઓ પુષ્કળ પ્રમાણમાં ઉપલબ્ધ હોવા છતાં, તેમના જીવનમાં એક ખાલીપો છે જે ભરવા માટે રડે છે.\n1. essay on bhagavad gita.2022 ભગવદ ગીતા પર નિબંધ\nગીતાનું મહત્વ ( ભગવદ ગીતાનું મહત્વ )\nગીતા એ હિંદુ ધર્મના ત્રણ મુખ્ય ગ્રંથોમાંનો એક છે, અન્ય ઉપનિષદો અને બ્રહ્મસૂત્રો છે. આ ત્રણેયને એકસાથે પ્રસ્થાયન તરીકે ઓળખવામાં આવે છે.\nગીતામાં 18 અધ્યાય છે અને તેમાં 700 શ્લોક છે. મહાભારતમાં ભીષ્મ પર્વ નામનો એક ઉપદેશ છે અને આ પર્વના 25 થી 42 સુધીના અધ્યાયો ગીતાની રચના કરે છે.\nગીતા જયંતિ ડિસેમ્બર (મૃગશીર્ષ) મહિનામાં આવે છે. દ્વાપર યુગમાં ભગવાન કૃષ્ણ દ્વારા અર્જુનને ગીતા બોલવામાં આવી હતી. અને હિંદુ કેલેન્ડરમાં, કાલિ યુગ, વર્તમાન યુગ, ગીતોપદેશના દિવસના સંદર્ભમાં તારીખ છે.\nભગવદ ગીતા સમાજલક્ષી હકારાત્મક ક્રિયાઓ શીખવે છે. થીમ લોકસંગ્રહ છે, જેનો અર્થ થાય છે એકીકરણ, નિયમન, રક્ષણ અને સમાજનું સંરક્ષણ\nગીતાનો કેન્દ્રીય વિચાર\nગીતા નિઃશંકપણે અમર દાર્શનિક અને આધ્યાત્મિક સિદ્ધાંત છે જે કુરુક્ષેત્રના યુદ્ધના મેદાનમાં અર્જુનને શીખવવામાં આવી હતી. ગીતાનો કેન્દ્રિય વિચાર પરિણામની આસક્તિ વિના કાર્ય કરવાનો છે.\nગીતાના તમામ 18 અધ્યાયોને યોગના પ્રકાર તરીકે નિયુક્ત કરવામાં આવ્યા છે. તમામ 18 અધ્યાયોને ચાર પ્રકારના યોગમાં સંક્ષિપ્ત કરવામાં આવ્યા છે જેમ કે કર્મયોગ, રાજયોગ, ભક્તિ યોગ અને જ્ઞાન યોગ.\nગીતા માત્ર ભારતમાં જ નહીં પરંતુ ઘણા પશ્ચિમી ફિલસૂફો પણ તેને ખૂબ જ આદરણીય અને આદરણીય છે અને તેને પવિત્ર અને અજેય ધાર્મિક સિદ્ધાંત તરીકે સ્વીકારે છે. આપણને આપણા વારસા પર ખરેખર ગર્વ હોવો જોઈએ અને ગીતાના ઉપદેશોને આપણા જીવનમાં સામેલ કરવા જોઈએ.\nભગવદ ગીતા એ વિશ્વનું સૌથી વધુ વાંચવામાં આવતું અને આદરણીય ધાર્મિક ગ્રંથ છે. હરિયાણા રાજ્યને એ હકીકત પર ગર્વ છે કે આ સુપ્રસિદ્ધ મહાકાવ્ય ભગવાન કૃષ્ણ દ્વારા જ્યોતિસર (કુરુક્ષેત્ર) ખાતે વક્તવ્ય હતું, જે અહીં સ્થિત છે.\nવધુમાં, તે સરસ્વતી નદીના કિનારે વેદ વ્યાસ દ્વારા પણ સંકલિત કરવામાં આવ્યું હતું, જે એક સમયે આ રાજ્યની બારમાસી નદી હતી. તેથી, જીવનની સૌથી મોટી ફિલસૂફી હરિયાણા સાથે સંકળાયેલી છે કારણ કે ભગવાન કૃષ્ણએ આ ભૂમિ પર અર્જુનને સર્વોચ્ચ ઉપદેશ આપ્યો હતો.\nભગવદ ગીતામાં કેટલીક થીમ્સ છે જે સમગ્ર વર્ણન દરમિયાન સખત રીતે પુનરાવર્તિત થાય છે. અર્જુન તેના પરિવાર અને મિત્રોને મારવા જોઈએ કે નહીં તે નક્કી કરવાના કાર્યથી પીડાય છે. તેણે શું કરવું જોઈએ તે નક્કી કરવા તે તેના નજીકના મિત્ર કૃષ્ણની સલાહ લે છે અને કૃષ્ણ જીવનના ઘણા પાઠ આપે છે.\nકૃષ્ણ ખાસ કરીને ધર્મ, કર્મ અને સંસારમાંથી મુક્તિ કેવી રીતે મેળવવી તેની ચર્ચા કરે છે. યુદ્ધ અને અરાજકતાના સમયમાં કૃષ્ણ એક શક્તિશાળી ભગવાન અને અર્જુન માટે વિશ્વાસપાત્ર છે. જોકે, અર્જુનને ખ્યાલ નથી આવતો કે કૃષ્ણ ખરેખર કેટલા શક્તિશાળી છે.\nકૃષ્ણ સમજાવે છે કે તે બ્રહ્માંડમાં સર્વસ્વ છે. તે આકાશ, પૃથ્વી, પ્રાણીઓ અને છોડ છે. તેણે બધું જ બનાવ્યું છે અને તેનો એક ભાગ દરેક આસપાસ છે. કૃષ્ણ કહે છે, “હું આરંભ છું, મધ્ય છું,\nજ્યારે અર્જુન કૃષ્ણને વિશ્વાસ આપે છે કે તે નથી માનતો કે તે તેના પરિવાર અને મિત્રો સામે લડી શકે છે, ત્યારે કૃષ્ણ તેને કહે છે કે બ્રહ્માંડમાં સંતુલન પુનઃસ્થાપિત કરવા માટે અનિષ્ટ સામેના યુદ્ધમાં ભાગ લેવો તેની ફરજ છે.\nકૃષ્ણ સમજાવે છે કે કેવી રીતે દરેકની એક ફરજ છે જે તેણે પૂર્ણ કરવી જોઈએ. તે અર્જુનને વિનંતી કરે છે કે “તમારી પોતાની ફરજ જુઓ; તેની આગળ ધ્રૂજશો નહીં” (ગીતા, 34). કૃષ્ણ ધર્મના આ મહત્વનું પુનરાવર્તન કરે છે કારણ કે તે લોકોના જીવનમાં કર્મને સંતુલિત કરવા માટે જરૂરી છે.\nજીવનમાં આદરણીય સંતુલન મેળવવું અને કર્મ બંધ કરવાથી આખરે સંસાર ચક્રમાંથી આત્માની મુક્તિ થઈ શકે છે. કૃષ્ણ ભગવદ ગીતામાં નોંધપાત્ર સમય વિતાવે છે કે કેવી રીતે વ્યક્તિ મૃત્યુ અને પુનર્જન્મના સતત ચક્રમાંથી મુક્ત થઈ શકે છે.\nતે અર્જુનને કહે છે કે સંપૂર્ણ મુક્તિ મેળવવા માટે કોઈએ નિઃસ્વાર્થ અને ભૌતિક જગતથી અળગા રહેવું જોઈએ. તેઓએ તેમના પોતાના અહંકારને પણ અવગણવો જોઈએ અને તેના બદલે પરમાત્મા પર ધ્યાન કેન્દ્રિત કરવું જોઈએ.\nકૃષ્ણ જાહેર કરે છે કે “જે લોકો હંમેશા મારા વિચારોને અનુસરે છે, દોષ શોધ્યા વિના તેના પર વિશ્વાસ કરે છે, તેઓ તેમના કાર્યોથી પણ મુક્ત થાય છે” (ગીતા, 45). લોકોએ તેમની બધી ક્રિયાઓમાં ભગવાનને શોધવો જોઈએ અને તેને એક માર્ગમાં ફેરવવો જોઈએ\nભગવદ ગીતા, પરંપરાગત હિંદુ વાંચન, મહાભારતમાંથી એક અવતરણ, સિંહાસન માટે લડતા વિભાજિત પરિવાર વચ્ચેની વાર્તા છે. અર્જુન, એક મહાન યોદ્ધા, તાજ પર કબજો મેળવવા માટે સાથી પરિવારના સભ્યો અને મિત્રો સાથે લડવાની ફરજ અથવા ધર્મ ધરાવે છે.\nજ્યારે તે યુદ્ધમાં જઈ રહ્યો હતો, ત્યારે અર્જુન પાસે રથ ચાલક કૃષ્ણ છે. તે અજાણ છે કે કૃષ્ણ વાસ્તવમાં જગતમાં મનુષ્યનો વેશ ધારણ કરનાર ભગવાન છે.\nજ્યારે અર્જુન યુદ્ધના મેદાનમાં પહોંચે છે ત્યારે અચાનક તે લડવા માટે અનિશ્ચિત બને છે અને તેના પરિવાર સામે લડવા વિશે વિચારવા અને શંકા કરવાનું શરૂ કરે છે.\nકૃષ્ણ તેને કેવી રીતે લડવું જોઈએ અને તેણે પોતાનું જીવન કેવી રીતે જીવવું જોઈએ તે વિશે સલાહ આપવાનું શરૂ કર્યું. પાછળથી, તે અર્જુન માટે તે ખરેખર કોણ છે તે પણ જાહેર કરે છે. ભગવદ ગીતા સમગ્ર લખાણમાં ઘણી થીમ્સ દર્શાવે છે, જેમ કે: મૃત્યુ અને પુનર્જન્મનું ચક્ર, તમારા જીવનમાં પગલાં લેવા અને તમારી ધાર્મિક ફરજ.


For the second day inarow, Amreli district received heavy rains. | અમરેલી, વલસાડ, ભરૂચ અને ગીર સોમનાથમાં વરસાદ, લીલીયાના ગુંદરણ ગામમાં વીજળી પડતાં 42 વર્ષીય મહિલાનું મોત - Divya Bhaskar\nFor The Second Day In A Row, Amreli District Received Heavy Rains.\nમેઘ મલ્હાર:અમરેલી, વલસાડ, ભરૂચ અને ગીર સોમનાથમાં વરસાદ, લીલીયાના ગુંદરણ ગામમાં વીજળી પડતાં 42 વર્ષીય મહિલાનું મોત\nરાજ્યના અનેક વિસ્તારોમાં મેઘરાજાની રી-એન્ટ્રી\nધોરાજીમાં વીજળીના કડકા ભડાકા સાથે ધોધમાર3ઇંચ વરસાદ\nસતત બીજા દિવસે વરસાદથી ખેડૂતોમાં રાહત, વાવેતરને નવું જીવન મળ્યું\nભરૂચ જિલ્લામાં 20 દિવસ બાદ ફરી ચોમાસું જામ્યું\nઅમરેલી જિલ્લામા સતત બીજા દિવસે વરસાદી માહોલ જામ્યો છે. ધારી-ગીર વિસ્તારના ગોવિંદપુર, સરસીયા, સુખપુર અને કંગસા, સહિત વિસ્તારમાં મેઘરાજા રીઝ્યાં છે. જ્યારે લીલીયાના એકલેરા, નાના કણકોટમાં પણ વરસાદ પડ્યો છે. જ્યારે લીલીયા તાલુકાના ગુંદરણ ગામમાં વીજળી પડતાં 42 વર્ષીય મહિલાનું મોત થયું છે. બીજી તરફ ધોરાજીમાં વીજળીના કડકા ભડાકા સાથે ધોધમાર3ઇંચ વરસાદ પડ્યો છે. જ્યારે વલસાડ, ભરૂચ અને ગીર સોમનાથમાં પણ મેઘરાજાના આગમનથી વાવેતરને નવું જીવન મળ્યું છે.\nસમગ્ર અમરેલી જિલ્લામાં વરસાદી માહોલ જામ્યો છે. લીલીયાના વડીયા વિસ્તારમાં પણ વરસાદી ઝાપટા પડ્યા છે. જ્યારે હનુમાન ખીજડીયા, મોરવાડા સહિત વિસ્તારમાં ઝરમર વરસાદ જોવા મળ્યો હતો. જ્યારે લાઠીના અકાળા, શાખપુર સહિતના ગામોમાં ધોધમાર વરસાદ પડ્યો છે.\nસમગ્ર અમરેલી જિલ્લામાં વરસાદી માહોલ જામ્યો\nવીજળી પડતાં મહિલાનુું મોત\nજિલ્લામાં લાંબા સમય બાદ મેઘરાજાની પધરામણી થતાં ખેડૂતોમાં ખુશીનો માહોલ જોવા મળ્યો છે. તો લીલીયા તાલુકાના ગુંદરણ ગામમાં માતમ પણ છવાયો છે. ગુંદરણ ગામમાં વીજળી પડી પડતાં 42 વર્ષીય વિમળાબેન અમરસિંગ્ભાઈ ચુડાસમા નું મોત થયું છે.\nસતત બીજા દિવસે વરસાદથી ખેડૂતોમાં રાહત\nલાંબા સમય બાદ વરસાદના આગમનથી ધરતી પુત્રોમાં ખુશી જોવા મળી રહી છે. જ્યારે2દિવસથી આ વરસાદી માહોલ જોવા મળી રહ્યો છે. બીજી તરફ દક્ષિણ ગુજરાત અને સૌરાષ્ટ્રમા અતિ ભારે વરસાદ 24 કલાક દરમિયાન પડી શકે છે તેવી હવામાન વિભાગ દ્વારા આગાહી કરાઇ છે. ત્યારે વરસાદી માહોલ વચ્ચે વધુ વરસાદ પડે તો ખેડૂતોના પાક પર ખૂબ મોટો ફાયદો થશે.\nવરસાદના આગમનથી ધરતી પુત્રોમાં ખુશી જોવા મળી\nગીર સોમનાથ જિલ્લાના તમામ તાલુકામાં સાર્વત્રીક વરસાદ\nગીર સોમનાથ જિલ્લાના તમામ તાલુકામાં આજે વહેલી સવારથી વરસાદી માહોલ છવાયાની સાથે મોટાભાગના વિસ્‍તારોમાં મેઘરાજાએ સાર્વત્રીક વરસાદી ઝાપટા રૂપી હેત વરસાવ્યું છે. લાંબા સમયના વિરામ બાદ ફરી મેઘરાજાએ દસ્‍તક દેતા છવાયેલા વરસાદી માહોલના પગલે ખેડુતોમાં ખુશીની લહેર પ્રસરી ગઇ છે. આજે સવાર6વાગ્યાથી બપોરે4વાગ્‍યા સુધીમાં જિલ્‍લાના તમામ તાલુકામાં સાર્વત્રીક અડધો ઇંચ વરસાદ વરસ્યો છે. જિલ્‍લામાં સૌથી વધુ કોડીનારમાં સવા ઇંચ વરસાદ વરસ્યો છે. જ્યારે બાકીના તાલુકાઓની વાત કરીએ તો વેરાવળમાં3મીમી, સુત્રાપાડામાં 12 મીમી, તાલાલામાં 17 મીમી, ઉનામાં 18 મીમી અને ગીરગઢડામાં5મીમી વરસાદ વરસ્યો છે.\nગીર સોમનાથ જિલ્લાના તમામ તાલુકામાં આજે વહેલી સવારથી વરસાદી માહોલ છવાયો\nબનાસકાંઠા જિલ્લામાં ભારે ઉકળાટ બાદ અચાનક વરસાદી માહોલ\nઉત્તર ગુજરાતમાં બનાસકાંઠા જિલ્લામાં ભારે ઉકળાટ બાદ અચાનક વાતાવરણમાં પલટો આવતા અમીરગઢ -ઇકબાલગઢ સહીત આબુરોડ વિસ્તારોમાં વરસાદી ઝાપટા પડ્યા હતા. જેને લઇ સમગ્ર પંથકમાં ઠંડક પ્રસરી હતી લોકોને ગરમીથી આંશિક રાહત પહોંચી હતી. જોકે, અગાઉ પડેલા સારા વરસાદને લઇ મોટાભાગના ખેડૂતોએ વરસાદી ખેતી કરી હતી, પરંતુ વરસાદ ખેચાતાં ખેડૂતોમાં ચિંતા જોવા મળી હતી. જોકે, દિવસભરના ભારે ઉકળાટ બાદ અચાનક વાતાવરણમાં પલટો આવતા અમીરગઢ પંથકમાં વરસાદી ઝાપટા પડતા ખેડૂતોમાં ખુશી જોવા મળી છે.\nબનાસકાંઠા જિલ્લામાં ભારે ઉકળાટ બાદ અચાનક વાતાવરણમાં પલટો આવતાં વરસાદી માહોલ જામ્યો\nભરૂચ જિલ્લામાં છેલ્લા 20 દિવસ બાદ મેઘરાજાએ દસ્તક આપી છે. વાલિયાના દેશાડમાં વીજળી પડતા નારિયેળનું ઝાડ ભડકે બળ્યું હતું. જિલ્લામાં છેલ્લા કેટલાક દિવસથી વરસાદ ગાયબ થઈ જતાં ભારે ઉકળાટ અને બફારાએ લોકોને આકુળ વ્યાકુળ કરી દીધા હતા.જ્યારે શનિવારે બપોર સુધી આકરી ગરમીનો દોર રહ્યા બાદ વાતાવરણમાં પલટો આવ્યો હતો અને ગાજવીજ સાથે વાલિયા, ઝઘડિયા અને ભરૂચમાં મેઘમહેર શરૂ થવા સાથે વાતાવરણમાં ઠંડક પ્રસરી ગઈ હતી.\nભરૂચ જિલ્લામાં 20 દિવસ બાદ મેઘરાજાએ દસ્તક આપી\nવલસાડ જિલ્લામાં પણ મેહુલિયાનું આગમન\nવલસાડ શહેર અને જિલ્લામાં ઘણા વિસ્તારોમાં શનિવારે વહેલી સવારથી વરસાદી માહોલ જામ્યો હતો. બપોરે વરસાદ પડવાની શરૂઆત થતા ખેડૂતોએ રાહત અનુભવી હતી. વલસાડમાં 15 દિવસના વિરામ બાદ શનિવારે ફરી મેહુલિયાએ શહેર અને જિલ્લામાં દસ્તક આપતા લોકોએ ગરમીમાં રાહત અનુભવી હતી. વલસાડ શહેર અને જિલ્લાના કેટલાક છુટાછવાયા વિસ્તારમાં ધીમી ધારે સતત પડતા વરસાદથી ખેડૂતોએ રાહત અનુભવી હતી.\nવલસાડ જિલ્લામાં વહેલી સવારથી વરસાદી માહોલ જામ્યો


`સોનુ કે ટિટુ કી સ્વિટી' અને `પ્યાર કા પંચનામા'માં શહેરી સ્ટાઇલીશ ગર્લ બનનારી અભિનેત્રી નુસરત ભરૂચા હવે ફિલ્મ ડ્રીમગર્લમાં નાના શહેરમાં રહેતી સીધીસાદી યુવતીના પાત્રમાં જોવા મળશે. ફિલ્મ ડ્રીમગર્લના ટ્રેલરને મળેલા પ્રતિસાદથી ખુશ થયેલી નુસરત પોતાના સહઅભિનેતા આયુષમાનના અભિનયથી અત્યંત પ્રભાવિત છે. પોતાના કામ અંગે વાત કરતાં અભિનેત્રીએ કહ્યું કે, અત્યાર સુધી મેં શહેરી સ્ટાઇલીશ યુવતીનાં પાત્રો ભજવ્યાં છે પરંતુ હવે મારે વિવિધ પ્રકારની ભૂમિકાઓ ભજવવી છે. આયુષમાન અત્યંત કુશળ કલાકાર છે. તેણે વિકી ડોનરની ગંભીર ભૂમિકાને પણ અત્યંત સહજતાથી ભજવીને પોતાની કાબેલિયત પુરવાર કરી છે. તે પોતાના દરેક પાત્રમાં આટલો જ સહજ હોય છે અને તેને જોવો ગમે છે.\nડ્રીમગર્લ બાદ નુસરતની બીજી ફિલ્મ તુર્રમ ખાન છે. આ ફિલ્મમાં તેની સાથે રાજકુમાર રાવ જોવા મળશે. તમે કહ્યું કે, હું અને રાજકુમાર સારા મિત્રો છીએ અને લાંબા સમય બાદ ફરી સાથે જોવા મળીશું. ત્યાર બાદ ફિલ્મ હુરદંગમાં સની કૌશલ અને વિજય વર્મા સાથે જોવા મળીશ. '90ના દાયકાની કથા ધરાવતી આ ફિલ્મ રોમાન્ટિક છે. આવતા વર્ષે તે થિયેટરમાં જોવા મળશે.


પરકમ્મા/ટાંચણનાં પાનાં - વિકિસ્રોત\nઝવેરચંદ મેઘાણી રીસાળુ અને ફૂલવંતી →\nલોકસાહિત્યને ખેડતાં ખેડતાં આજ ચોવીસેક વરસની અવધ થઈ. પત્રકારત્વને ધંધાર્થી ખીલે બંધાયાં બંધાયાં, ગળે પડેલી રસીએ જેટલે કુંડાળે ભમવા દીધો તેટલો પ્રદેશ ખેડી શકાયો. એકધારું અને અવિચ્છિન્ન એ ખેડાણ થઇ શક્યું હોત તો વધુ વાવેતર ન કરી શકાયું હોત ! લોકપ્રદેશ જેટલો જોયો તેથી દસવીસ ગણો જોઈ ન શકાયો હોત ! ચારણોને, બારોટોને, વાતડાહ્યાં અન્ય માણસોને, રાસડા ગાનારી ને કથાઓ કહેનારી માતાઓને, બહેનોને, તુરીઓને, ભજનિકોને, દરબારોને, મુસદ્દીઓને, પોલીસ નોકરીઆતોને, ઘાંચીને, મોચીને, માળીને, મીરને, રખેહરને, જેટલાને મળાયું તેના કરતાં પચાસગણી વધુ સંખ્યામાં મળાયું હોત તો આજે ભરાયાં છે તેના કરતાં કેટલાં વિશેષ પાનાં, મારી ટાંચણ–પોથીઓનાં ભરાયાં હોત ! પણ જો પત્રકારત્વની સ્ફૂર્તિ ન હોત તો લોકસાહિત્યનો આ રસ જીવતો રહી શક્યો હોત શું ? અભ્યાસની જડતા ન આવી જાત ?\nટાંચણની પોથીઓ આજે મારી સામે પડી છે. કેટલાં પાનાં હશે ? બે ત્રણ હજાર તો જરૂર હશે. એ પાનાં કોઈ કોઈ વાર ઉથલાવું છું, અને ચોવીસ વર્ષોના આ પ્રદેશનાં પરિભ્રમણોનું પુનરાવર્તન અનુભવાય છે. એક દળદાર પોથીના પહેલા પાના પર —\nભેળાં બેસી ભોજનિયાં જમતાં\nહરિને હવે નથી ગમતાં રે\nભરમ્યા ભૂદર શું ના’વ્યા !\nએમ માગશર, પોષ, માહ, અને— \nફાગણ માસે ફેર ફરે હોળી,\nનારી પેરે ચરણાં ને ચોળી,\nકેસુડાં બહુ રે છાંટ્યાં બોળી-ભરમ્યા.\nએવી લોકવિરહિણીની આખી બારમાસી કોણે ને ક્યારે લખાવી ? નામ નથી, તારીખ નથી, સંશોધનની શાસ્ત્રીય પદ્ધતિ શી છે તે હું જાણતો નહોતો. પણ હૈયાની કોરે ટાંકેલ છે નામ ઠામ ને તારીખ. એ તો રાણપુર ગામના હરિજનવાસના ઢેઢ ધૂડાનું ગાયેલું.\nધૂડો અમદાવાદ રળતો. હોળીએ ને ગોકળઆઠમે ઘેરે આવતો. કાને બહેરો, બોલવે દબાતા સાદવાળો, પચાસેક વર્ષનો શ્વેતવસ્તરો ધૂડો, એ બેય તહેવારે ઢેડવાડાનાં નરનારીઓને ઘેલાં કરતો. કડતાલ બજવતો ને છલાંગ મારતો ધૂડો, વિશાળ કુંડાળે ગવરાવતો. એના રાસડા ગરબા ઝીલતી સ્ત્રી–પુરુષોની મિશ્રમંડળી ધૂડાના કરતાં બેવડી ઝુકાઝુક મચવીને ગાતી ઘૂમતી. કોઇ કોઈ વાર ધૂડો ખડીઓ લઈને આવી ઓફિસે ઊભો રહેતો, લખતાં લખતાં માથું ઊંચું ન કરું ત્યાંસુધી ચૂપચાપ ઊભો રહેતો, નજર કરું એટલે માગે : ‘રૂશનાઈ આપો !’ ‘કાગળ આપો !’—\nક્યાં છે આજે એ ધૂડો ? છેલ્લે છેલ્લે દીઠે બે ત્રણ વર્ષો વહી ગયાં. અંધાપો આવી ગયો હતો. રૂશનાઈ માગી તે આપી હતી કે નહિ ? ‘હમણાં કામમાં છું, હમણાં જાવ, પછી આવજો,’ એમ કહીને વળાવ્યો હતો શું ? પાછો આવ્યો જ નથી. ક્યાં છે ? તપાસ પણ કરાવી નથી. જીવે છે કે નહિ ? હરિજનવાસ તો પડોશમાં જ છે, તો યે વાવડ લીધા નથી ? ધૂડે તો ગીતો ઘણાં આપેલાં.\nપાનાં ફરે છે, ધૂડે આપેલ હાલરડાં અને ‘માતાનો વડલો’ વાળું ગીત પાછળ જાય છે, અને એની પડખોપડખ એક ઊલટી જ જીવન–ગતિને  ગતિને યાદ કરાવતું પાનું ઊઘડી પડે છે. લખ્યું છે– ‘ભૂચર મોરી.’ મારી ‘સમરાંગણ’ નામની મોટી વાર્તાનો જે મધપૂડો રચાયો તેનું પ્રથમ મધુબિન્દુ મૂકનાર એ કોણ હતું ? નામ નથી. મિતિ કે કામ નથી. અન્વેષક ત્યારે અડબંગ હતો ! યાદ આવે છે. યાદ આવે છે – જીજી બારોટ. એને લઈને છેક બરડા પ્રદેશથી તે કાળના અમલદાર મિત્ર ભાઈશ્રી મોહનલાલ રૂપાણી આવેલા. યાદ આવે છે મીઠું મોં, મીઠપભરી બારોટ–જબાન, હસમુખો ચહેરો. ટાંચણ આમ છે –\n“જેસા વજીરની વહુ : થાન લબડે: લૂગડાં ધોવામાં અડચણ : થાન ખંભે નાખેલ : નાગડો ધાવે પાછળ ઊભો ઊભો.\n“જામ :−જેસા ડાડા ! હી જોરાર કીંજે ઘરજી હુંદી !\n(તૂટેલ આઉવાળી ભેંસ–ગાય ‘જોરાળ’ કહેવાય.)\n“જેસો :−અંજા ઘા થીંદા ઈ અગીઆં ન્યારજા.”\n(એના જે ઘા થાય તે આગળ નિહાળજો.)\nપછી તો દુહા ટાંકેલ છે. ઉપલું ટાંચણ જે માર્મિકતાથી ભરેલ છે તેને વાંચકો નહિ સમજે. પણ મારી નજરે તો એ બનાવ હજી યે બની રહેલો, ચાલુ સ્થિતિમાં, એક સોરઠી નદીને આરે, દેખાયા કરે છે. મારી ‘સમરાંગણ’ની આખી ય વાર્તામાં એ એક જ પ્રસંગે બળ પૂર્યું. સૌરાષ્ટ્રમાં શહેનશાહ અકબરશાહની મોકલેલ સૌપહેલી ચઢાઇ; અને અમદાવાદના અકબરશત્રુ શાહ મુઝફ્ફર નહનુના આશ્રયદાતા સોરઠી ઠાકોરો સાથે એ અકબર–ફોજના ભયાનક જુદ્ધનું નામ ભૂચર મોરીની લડાઇ. ભૂચર મોરી : કોઇ મહાકાવ્ય મહાગાથાને દિપાવે તેવો મામલો : અને એમાં નાયકપદે મૂકી શકાય તેવા સુરાપરા લાડકપુત્ર નાગડા વજીર નામના જે જુવાન પાત્રની માવજત મેં ‘સમરાંગણ’માં ઊઘડતા પાનાથી માંડીને કરી છે, તે પાત્રનું પ્રથમ બીજારોપણ મારી કલ્પનામાં ઉપલા કચ્છી શબ્દો વડે મૂકીને જીજી બારોટ ચાલ્યા ગયા.  જીજી બારોટને શામાટે આટલા જલદી વળાવી દીધા ? એક તરફથી અખબારના સંપાદનમાં પૂરો સમય આપવો પડતો. બીજી તરફથી છાપાંકામ જેને ભાગ્યે જ પુષ્ટ કરી શકે છે – બલકે હણી નાખે છે – તેવો આ લોકવિદ્યાનો સર્વદેશીય રસ કેળવવાનો હતો. મારો રસ હજુ એક જ પ્રકારની વાર્તાઓમાં નીપજ્યો હતો. ખબર નહોતી કે આ બારોટો ચારણો જે કંઈ અગમનિગમની અડબંગ વાતું કરે તે પણ ભાવિમાં ખપ લાગશે. જીજી બારોટની વધુ વાતો નીરસ લાગી. એમને શ્વાસ ખાવા યે વખત આપ્યા વગર સામગ્રી નિચોવી લેવી હતી ! એની સાથે તો મહોબ્બત કેળવવી પડે એ ચાવી માલૂમ નહોતી. આજે ઓરતો થાય છે, કે જેણે કોઇ પણ ગ્રંથમાં કદાપિ ન મળે એવી આ નાગડા વીરની બાલ્યાવસ્થાની વિચિત્રતાની અને સ્તનો પાછળ નાખીને ધવરાવનારી જનેતાની વાત કરી, તે બારોટ એવાં બીજાં પણ ઘણો રહસ્યો આપી શક્યા હોત. જીજી બારોટો વારંવાર ભેટતા નથી. એકવાર ઝબૂકી ગયા પછી કેટલા ય દીવા કાયમને માટે બુઝાઈ જાય છે.\nઆગળ ઊથલો પાનાં ! – ને ટાંચણ આવે છે વાર્તાકથન માટેની તૈયારીનું. વાર્તાઓ તો હું યે માંડતો, એની કહેણી મનમાં ગોઠવતો. દાખલા તરીકે ‘માત્રા વરૂ ને જાલમસંગ’ વાળી સોરઠી પ્રેમશૌર્યવંતોની વિલક્ષણ ભાઇબંધીની વાત (રસધાર ભાગ ૧) કહેવી છે. કચ્છ દેશના એક વીરને વર્ણવવો છે – તો એમાં શરૂઆતમાં આવે એ દેશનું કાવ્ય–વર્ણન : સંભારો કચ્છના દુહા :\nભુજ નગર ને કચ્છ ધરા\nનૈ પીંગળરો પાર,\nરા’ દેવળનાં રાજ છે,\nચાલો જોયેં ચાર. ૧\nભલ ઘોડા, કાઠી ભલા,\nરાજા  જાદુવંશરા,\n ઓ ડોલરિયો દેશ,\n કુલ કંઢા ને કખ;\nહોથલ હલો કચ્છડે.\n(જિતે) માડુ સવાયા લખ. ૩\nવંકા કુંવર, વિકટ ભડ,\n વંકા વાછડીએ વછ,\nવંકા કુંવર ત થીએ,\n પાણી પીએ જ કછ. ૪\nઆમ દુહા કહીને વાર્તાની લીલાભૂમિનો ચિતાર ખડો કરવો. પછી એવા કચ્છની એક ઠકરાતનો ઠાકોર ચીંથરેહાલ વેશે, અણઓળખ્યો, કાઠિયાવાડના એક ઠાકોર માત્રા વરૂને ડાયરે આવીને બેઠો છે. એ ડાયરાને ય વર્ણવો જોઈએ ના ! માટે ડાયરો આલેખતા દુહા ટાંકવા. પહેલાં તો કસુંબા કઢાતા હોય, અને બેઠેલા વીરોને અમલના કેફ ચડતા હોય—\nનગારાં ત્રંબક રડે,\nહોય મરદાં હલ્લ,\nશિર તૂટે ને ધડ લડે,\nઆયો શેણ અમલ્લ.\nપછી, એવા અમલનો કેફ કરીને ધીંગાણે ન ચડી શકનાર ઢીલોઢફ આદમીની ગૃહિણીને કેવું લાગે તેનો દુહો—\nજે મુખ અમલ ન ચાખિયો,\nતુરી ન ખેંચ્યા તંગ,\nફટ અલૂણા સાયબા !\nઆપું તોં કી અંગ !\n‘અલૂણા’ (મીઠા વિનાના !) કહીને એવા મરદને ફિટકાર દેતી  નારી કહે છે કે, કેફમાં ચકચૂર બની, અશ્વના તંગડા ખેંચી જુધ્ધે ન ચડનારાને હું મારો દેહ શી રીતે રંગરાગમાં આપું ! પણ એ તો આ જન્મ પૂરતી કઠણાઈ ! આવતે ભવે ય કાંઈ નિર્વ્યસનીને નિરાંત છે ! —\nપરભાતે જેણે ના પિયા\nઘાટા કસુંબા ઘૂંટ,\nતે નર સરજે ઊંટ\nએવો જરી પરિહાસ : ને તુરત પાછી અમલમાં છકેલા પિયુની લાલ ચટક ચકચૂર આંખોને કબૂતરની રાતી આંખો જોડે સરખાવતી, અને તીર સમી પાધરી કહી બિરદાવતી કામિનીની ઉક્તિ :—\nપારેવાં જીં રત્તીયું\nસર જી પાંસરીયું,\nઘાટે કસુંબે ઘુંટીયું\nકાઠિયાવાડી ને કચ્છી, બેઉ બોલીની ગૂંથણી કરીને એ બેઉ પ્રદેશોને સાંકળતી આ વાર્તાનો ઉઠાવ કરવો. અને પછી એવા દાયરામાં ચૂપચાપ અને ગૂમશાન બેઠેલ પેલા ચીંથરેહાલ કચ્છી પાત્રની નિંદરવિહોણી રાત આવે : સૌ ઊંઘે છે. એ જાગે છે. નીંદર કાં ન આવે ?\nનીંદર કોને કોને ન આવે ? બોલો દુહો :\nનીંદર ના’વે ત્રણ જણાં\nકહો સખિ ! કિયાં ?\nપ્રીતવછોયાં, બહુરણાં, ,\nખટકે  વેર હિયાં.\nતો આ પુરુષ એ ત્રણમાંનો કિયો છે ? કોઇ પ્રીતવિછોયો–પ્રેમભગ્ન છે ? કોઈ બહુરણો–મોટો કરજદાર છે ? ના, ના, એ તો ત્રીજી જાતનો છે : ‘ખટકે વેર હિયાં’—એને હૈયે મોટાં વેર ખટકી રહેલ છે.  પછી રાતે એ ટાઢે ધ્રૂજતા પુરુષે ઘરની અંદર જઈને શું જોયું ? જોઈ એક નારી–પણ કેવી ? ટાંકો સુશીલા સોરઠીઆણીનું દુહાચિત્ર –\nલંબવેણી, લજ્જા ઘણી.\nઆછે સાંયે નિપાવિયાં\nકો કો કામણિયાં.\nઆછે (અચ્છે) સાંયે અર્થાત ભલા ભગવાને કોઈક કોઈક જ નીપજાવી છે તે પૈકીની એક કામની.\nપીતળ સરખી પીંડિયું\nહીંગળા સરીખા હાથ;\nનવરો  દિનોનાથ,\n(તેદી) પંડ બનાવી પૂતળી.\nઆગળીઆં ફળીઆં જસી\nદાડમ કળીઆં દંત,\nસ્ત્રોન મેં રેખા સારખી\nએવી સૂતેલ સુંદરીને–પોતાના આશ્રયદાતાની ઘરવાળીને ‘મા–બહેન’ તુલ્ય માની, ફક્ત પલભર દેહની ટાઢ ઉડાડવા માટે એ કંગાલ એના ખાલી પડખામાં સૂઇ ગયો હશે, પ્રભાત સુધી ઘારણ વળી ગયું હશે, રાતમાં પોતાની ધેનુઓને પહર લઈ ગયેલો એ ઢોલીઆના ખાલી પડખાનો ખરો હક્કદાર ધણી પ્રભાતે પાછો આવ્યો હશે, પરપુરુષને ઘરનારી સાથે પડેલો જોઈને એને શું થયું હશે ! કેવો પ્રકોપ ?\nફરકંત ભુજ, થરકંત અંગ\nઅરૂ રોમરાઈ ઉલટે ઉભંગ\nબસ, એ જ ચરણો, કોઈક વાર્તાકારની વાણીમાંથી યાદ રહ્યાં છે.  પ્રવેશ પછી પ્રવેશને આવાં ભાવવ્યંજક સુભાષિતોએ સજાવીને વાર્તા માંડવાની કલા હું યે તે કાળમાં કેળવતો. ગુજરાતે એ વાતો ઉમંગભેર સાંભળી અને ઝીલી છે.\nપાનું ફરે છે – શાહીના અક્ષરો તો ક્યારના અદૃશ્ય બન્યા છે, પોણોસો રૂપિયાનો પગારદાર ઇન્ડીપેન ક્યાંથી વસાવી શક્યો હોય ! પેનસિલના માખ–ટાંગા જેવા અક્ષરમાં ટાંચણ ચાલ્યું છે—\n‘લીળના લાડા જેવા દીકરા\n‘વિચિત્ર મુલક, વાળાઓનો પડઘો જબર\n‘નાગા બાવાની જમાત. બૂકમાર બંદૂક, શરણાઇના છાડા જેવી નાળી. કાંડા જેવી નાળ્ય : કાં જામગરી કાં ચકમકથી ફૂટે. ગોળીને બદલે લોઢાનો ખેરીચો ભરાય ખોબે ભરીને.’\n‘બંદુક-દેશી. સીસકાન–અરબી. વિલાતી. મકરાણની બૂકમાર.\n‘જંજાળ–બહુ લાંબી, લાકડાની ઘોડી ઉપર મંડાય.\n‘ખેરીચો, દોકડા, ઢબુ વગેરે ભરાય.’\nસમજો છો કાંઈ ? ટાંચણ કપાઈ જાય છે. આગળ કોઈ મુદ્દો નથી. તમને વાંચકોને લાગશે અગડં બગડં. પણ મને લાગે છે કે એક સારી વાર્તાને હું હારી બેઠો. ભોકો વાળો, લીળના લાડા જેવા દીકરા, રૂપાણી શેઠ, નાગડા બાવા, અને બૂકમાર બંદૂક : નથી લાગતું કે આટલાં પાત્રો કોઈ પણ એકાદ કથાના આલેખન માટે પૂરતાં હશે ? કોણે કરાવી આ નોંધ ? યાદ નથી. મેં વારતા ગુમાવી અને તમને તુંબડીમાં કાંકરા.\nપાનું ફરે છે. સ્તુતિ આવે છે. સરસ્વતીનું ચારણી ઉદ્‌બોધન : \n‘ચિંતા બિઘન બિનાસિની\n‘કમલાસની શકત્ત !\n‘માતા દેહુ સમત્ત !\n‘વંદું આદ્ય અનાદ્ય તુંહિ ભવાની.\n‘તુંહિ જોગમાયા, તુંહિ બાગબાની !\n‘તુંહિ ધરની આકાશ વિભુ પસારે,\n‘તુંહિ મોહમાયા વિષે સૂલ ધારે.\n‘તુંહિ ચાર વેદં, ખટં શાસ્ત્ર બાની,\n‘તુંહિ જ્ઞાન વિજ્ઞાન મેં સર્વ જાની.\n‘તુંહિ રાગ રાગાન ભેદે પુરાની\n‘તુંહિ જંત્રમે મંત્રમેં સર્વ જાની\nને પાછલે પાને વેરાયાં છે, હાડપિંજરનાં વેરવિખેર અસ્થિ જેવાં, કેટલાક દુહાનાં ત્રૂટક ચરણો. એક ચરણ આ રહ્યું —\n‘અંતર જી તાંત્યું કરું.’\nબાકીનાં ત્રણ ચરણો કયાં ? આંતરડાંનાં તંતુઓ કરીને વાદ્ય બજાવવાનું કોની વલ્લભાએ મન કર્યું હશે ? કયા તીવ્ર ઊર્મિસંવેદનનો પ્રસંગ હશે ?\n‘હીરના આંટલા જેવા હાથ’\nકોના ? કઈ સુંદરીના ?\nટાંચણમાંથી જવાબ જડતો નથી. અને આ વળી કઈ વિજોગણની હૃદય–વસમાણ દાખવતું ખંડિત ચારણ ત્રોટક પદ ?\nઅસિધાર પે સેન સદા કરનો\nએમ પાય પનંગ સિરે ધરનો;\nઅરૂ કાશ કરત્ત સિરે ધરનો,\nસબ સેલ ઘણો,\nઅરૂ એક બૂરો\nપતિસે પલ એક જુદો પરનો.\nરણમાં લડવું, ગિરિથી પડવું. તલવારની ધાર પર સૂવું, નભમાં ફરવું, અગ્નિ ઝરતો હોય તેમાં જવું, સાપને શિર પર મૂકવો, વિષથી મરવું, દરિયો તરી જવો, અને કાશીનું કરવત શિરે ધરવું, એ બધું સહેલ; પણ મુશ્કેલ ફક્ત એક પતિથી પલનો ય વિયોગ ! સાચું હશે ? સ્ત્રીને ખબર !\nફરી પાછું ‘ભૂચર મોરી’ અને એજ વીરભદ્ર નાગડા વજીરનો, એના સમર–મૃત્યુને બિરદાવતો દુહો–\nભલીયું વણ ભલા\nનાગડા ! નર ન નીપજે.\nકાં કમ્મર કુંતા તણે.\nભલી ભોમકા વગર, કુળવાન માતાની કૂંખ વગર સાચો નર ન નીપજે. હે નાગડા ! મેં તો એવા બે જ જોયા. કાં એક જોમાને પેટે તું જન્મ્યો, ને કાં એક કુંતા માતની કૂંખે ભીમ પાક્યો.\nવાહ વા ! માતાની યશોગાથા મળી. અને એ નાગડાની જનેતાનું નામ મળ્યું. જોમાબાઈ એ નામ પુસ્તક લખતી વેળા મને ન જડ્યું – સાંભર્યું. સમરાંગણની આખી કથા એ જનેતાના નામ વગર રહી ગઈ. કેવી ગફલત ! નોંધપોથીઓ પૂરી વાંચી નહોતો ગયો. \nવળી પાછાં દુહા–ચરણો :—\n‘ચંદણ પડ્યું ચોકમાં\nઈંધણ મૂલ વેચાય.’\n‘ધોબી વસ કર ક્યા કરે\nડીગંબરને ગામ !’\nઆ તે કઈ કઠેકાણે પડી ગયેલ વ્યક્તિનો ઉલ્લેખ હશે ? વારતા ગુમાવી લાગે છે. પાછાં ખંડિત ચરણો–\n‘મોતી થઈ ગ્યાં ઝેર.’\n‘મોતી મીઠાંનાં ગાંગડા,\n‘નરસાં લાગે નીર;\n‘મનહર કોઈ મળે નહિ.\n‘સાંસો પડ્યો શરીર.’\nજવા દો. પણ આ વળી શું ?\n‘પાડાની જીભ જેવી કટાર.’\nકટારીને ઉપમા કેવી ફક્કડ આપી ! પણ એ કટાર ધારણ કરનારા પાત્રનો પતો જડતો નથી. તુરત નીચે—\n‘પીંજરાના ધોકા જેવા હોઠ-એવાં ભીલડાં.’\nએની નીચે વળી આ વિનોદોક્તિ—\n‘એને નૈ ગરિયો નૈ જાળી.\n‘એને નૈ સો નૈ દોરો.\n‘એને નૈ ઢોર નૈ ઢાંઢો.’\n‘બબે પુળા જેવી મૂછ્યું’\n‘સડડડ નિસાસો નાખ્યો,’\n‘પરભુ છાબડા માથે આવ્યો.’\nકોઈક વારતાનાં જ વેરણ છેરણ હાડકાં લાગે છે. વારતાને મેં ગુમાવી છે.\nપાનાં ફરે છે, ગીતો વહે છે, પેનસિલનો વેગ અને અક્ષરોના મરોડ એવો ભાસ કરાવે છે કે જાણે દોડતી ટ્રેનમાં ગીતો ટપકાવ્યાં હશે. પ્રવાસે તો દર શુક્રવારે પરોઢની ટ્રેનમાં ચડી જતો. એવું એક પરોઢ–ચાર વાગ્યાનો સમય સાંભરી આવે છે. અંધારિયું હતું. સ્ટેશને ઊભો હતો. ગાડી આવી. અને ઘેરથી પાછળ સ્વ.........દોડતી આવી. ‘આ લ્યો ઘડિયાળ : ભૂલીને આવ્યા છો !’\nપૂછ્યું : અરે, આ ભયાનક અંધકારમાં તું છેક ઘેરથી આવી શી રીતે ? કહે, ચાલતી, દોડતી ! રાણપુરનો ઘરથી સ્ટેશન સુધીનો મારગ, તે વેળાએ તો આજે છે તેથી ય ભેંકાર હતો. ફાળ ખાતો ગાડીએ ચડ્યો હતો. તાજી પરણેતર, મુંબઇ શહેરની સુકુમારી, એક બાળક, બન્નેને ફફડતાં મૂકીને, નીરસ ધૂડિયા વાતાવરણમાં ધકેલી દઇને, દર અઠવાડીએ ચાલી નીકળતો.\nપાનું ફરે છે. ટપકાવ્યો છે. ‘પાંચાળનો પ્રવાસ.’ યાદ છે,  અમૃતલાલભાઇ શેઠ સાથેનો એ મોટરમાં શરૂ કરેલો પ્રવાસ, લોકલ બોર્ડમાં શેઠ પ્રેસિડેન્ટ હતા. પોતાની સાથે મને પણ પાંચાળ જોવા લીધો. વર્ણન પણ મેં મોટરિયું જ માંડ્યું છે—\nઅણીઆળી, કેરીઆ, ધારપીપળા, સાંગણપુર, લોયા, નાગડકા, ચોરવીરા, ભડલા, નોલી, સાંગોઈ. ગંગાજળ, ગોરૈયા… ગામ પછી ગામ. અને એ ગામોનાં નામો સામે ટૂંકી નોધો છે–\n‘—ગરાસીઆ વિલાસી, નિરૂદ્યમી.’\n—કાઠીઓ ગરીબ, વિનયશીલ.\n—કાઠીઓ તોફાની, વસ્તીને સંતાપનારા.\n—નિશાળની જગ્યા પણ ન આપે.\n—…વગેરે કાઠી : ડાંખરા, બદમાશ : સ્ત્રીઓને પાણીનો ત્રાસ, કઠોડો જાહલ. નિશાળ સારી.\n—કાઠી સારા, પાણીનું દુ:ખ.\n—ઊભી દાઢીવાળા સતજુગીઆ કાઠી, વિસામણ ભગતનો પીપળો. પનીહારીઓ કહે કે ‘પાણી આંઇ કેમ ખૂટે ? આંઇ તો વીસામણ ભગતનો પીપળો છે. ખબર છે ?’\nઓરી નામના ગામનો પ્રસંગ, જેમાં હીંગોળગઢેથી જસદણ દરબાર સાહેબ પણ અમારી સાથે થયા હતા, તેનું ટાંચણ રસભર્યું છે–\n‘અમરાભાઈ તથા તેના બાપ રૂખડભાઇ, ભોળીઆ : જુની રખાવટ : ડીલ ઉપર લોહી હિલોળા લ્યે : હાથખેડ કરે. જસદણ દરબાર સાહેબ માટે ચા—\n‘અમરા, પેલો તું પી, પછી હું પીઉં, પછી બાપો પીએ.’\nસમજાય છે ? બાપદીકરાએ પોતે પકાવેલી ચાનું આખું તપેલું ત્યાં આણ્યું, પહેલું છાલિયું બુઢ્ઢા કાઠીએ પોતાના જોધાર પુત્રને પાયું, પછી પોતે પીધું, ને પછી જસદણ દરબાર સાહેબને એજ તપેલામાંથી કપ ભરીને આપ્યો.  કારણ ?\nકારણમાં કરુણતા રહી છે. ગાદીના ધણીઓને ઝેર દેવાતાં, તે કર્પીણ કાળનો, આ આજ સુધી ચાલ્યા આવતા રાજવળાંના રિવાજમાં પડઘો છે. આજે પણ ઠેર ઠેર મેં જોયું છે, કે રાજવીને ઘેર રાજપુત્ર જ્યારે પરોણો હોય ત્યારે યજમાન રાજવી એ પરોણાની સાથે પોતાના જોબનજોદ્ધ પુત્રને જમવા બેસારે. પહેલો કોળીઓ એ યજમાન–પુત્રને આરોગવાનો હોય.\nમનના મધપૂડાનાં છિદ્રો પછી છિદ્રો આવી વિલક્ષણ અસલવટો વડે પુરાતાં જાય છે, સોરઠી મધ્યયુગી જીવનનું જે વાતાવરણ મારે મારી કથાઓમાં સર્જાવવાનું હોય તેની પરિપુષ્ટિ આમ થતી આવેલી. અને મદભરી સોરઠીઆણીમાં જૂનાં પાત્રોની વર્તમાનમાં થઇ રહેલી અવદશાનો આ ચિતાર પણ ગામડે ગામડે મળી રહેતો, જેના બળે હું અવાસ્તવની આસમાનીમાંથી ઊગરી ગયો છું.\n‘મોટા માત્રા ગામ : ૫૦ હાથ ઊંડો કૂવો : તળીએ વીરડા જેટલું પાણી : કેડ્યે રાંઢવું બાંધીને કાંઠેથી એક નાની છોકરી અંદર ઊતરી છે : એ ત્યાં તળીએ ઊભી ઊભી ડોલ ભરે છે. આ ડોલ ઉપરથી સિંચાય છે, કાંઠે પનીહારીનાં બેડાં એ ડોલે ડોલે ભરાય છે. કૂવાને કઠોડો નથી.’\nઆજ એ વાતને અઢારેક વર્ષ થયાં હશે. આવું આછુંપાતળું ટાંચણ પણ એ કઠોડા વગરના એકાકી કૂવાને તળીએ તબકતા ચાંદરડા જેટલા એ પાણીને તળીએ ઊભી ઊભી ડોલો ભરી દેતી એ છોકરીને અને વેદનામૂર્તિ, મૂંગી, ગંભીર કાઠીઆણીઓને મનના વેરાન વચ્ચે તાદૃશ કરી આપે છે અને—\nકાઠીઆણી કડ્ય પાતળી\nહલકે માથે હેલ્ય;\nબરડા હંદી બજારમાં\nઢળકતી આવે ઢેલ્ય.\nઓદરથી ઉરે સરસ,\nગૂઢે વસ્તરે ગોરિયાં,\nપડે જોવો પાંચાળ.\nએવી એવી મેં એકઠી કરેલી આ કંકુવરણી ભોમકાની સૌંદર્યખ્યાતિનાં ચાંદૂડિયાં પાડતો વર્તમાન પાંચાલ નજરે તરે છે.\nગામવાર ટૂંકાં ટાંચણ છોડી દઉં છું, એ ડુંગરીઆ ગઢકિલ્લાના અવશેષોને યાદ રાખવા માટે મેં કોઇ અફલાતૂન ચિત્રકારની અદાથી દોરેલાં ચિત્રોને નીરખતો આગળ વધું છું. ભીમોરાનો ગઢ ચીતર્યો છે, નિનામાના ગઢને એક નદીકાંઠે ઊભો કર્યો છે, ઊંચી ઊંચી ભેખડ પર ઊભેલું અમારા સ્વ. કાઠી મિત્ર દરબાર શ્રી કાંથડ ખાચરનું રેશમીઉં આ કળાકારની પેનસિલને લીંટોડે ખડું થયું છે. ઠાંગનાથ મહાદેવની એક દેરીને એક ડુંગરના પેટાળમાં ધજા સહિત દેખાડી છે. પ્રશ્ન ફક્ત એટલોજ રહે છે કે મેં આલેખેલું એ તે ડુંગરનું પેટાળ છે કે કોઈ સ્ત્રીનું ઝંટિયે ઝૂલતું માથું છે, એ તો સોવીએટ કલાકારોની કદરનો વિષય છે. ભવિષ્યમાં કોઈ ભક્ત મારી આ હસ્તપ્રતને પણ મોસ્કો નહિ લઈ જાય ?\nખેર ! આ બાબત, હું આજે બનાવી રહ્યો છું તેવી તદ્દન પરિહાસની નથી. આ આકૃતિમાં મેં ઠાંગનાથ મંદિરેથી ગામ તરફ લંબાતી જતી એક ધારની ટોચે સિલસિલાબંધ ઊભેલા પથ્થરો બતાવીને ઉપર લખ્યું છે : ‘પોઠીઆ.’  મને યાદ છે. માર્ગે દોડી જતી અમારી મોટરમાં સ્વ. કાંથડભાઇએ અને અમૃતલાલભાઈએ મોં મલકાવીને મને પૂછ્યું હતું, ‘જુઓ તો ખરા, તમને અહીં આસપાસ કંઇ રહસ્ય દેખાય છે ?’ બેઉ હસે, મને ગતાગમ ન પડે, પછી અમૃતલાલભાઈ કહે, તારી રસધારની કથામાં તેં જ લખ્યું છે તે ભૂલી ગયો ? રાજાને ત્રુઠેલ શિવજીના આ પોઠીઆ નથી જોતો – એમ કહેતે કહેતે એ ધાર બતાવી.\nપાછળ જોતો નહિ !\nઆકારે પોઠીઆ નથી, ધારની ટોચે ટોચે કુદરતે સીધી કાળી શિલાઓ છોડી દીધી છે. લોકકલ્પનાએ એ પથ્થરની લંગારમાં અન્ન લાદેલ પોઠીઆની વણઝાર કલ્પી. શંભુની આ અન્નપોઠ ક્યાં ચાલી જાય છે ? કાળાસર ગામમાં. ગામ ક્ષુધાર્ત હતું. બાર વરસનો દુકાળ પડેલો. ગામધણીએ પોતાના કોઠાર ખોલી છેલ્લા દાણા સુધી વસતીને નભાવી. ભંડાર ખૂટી ગયા. પ્રજાનો પ્રતિપાલ લાજી ઊઠ્યો. ‘મોં શું બતાવવું !’ બીજો માર્ગ હતો પણ ક્યાં ? આત્મવિલોપન એજ એનો આખરી રાજધર્મ હતો. એણે મહાદેવ સન્મુખ જઈને ખડ્ગ ખેંચ્યું. ‘હે નાથ ! આ લે આ મસ્તક-કમળ.’ શંભુએ માકાર કર્યો. ‘જા બાપ ! ઘોડો ગામ ભણી વહેતો મૂક. પાછળ જોતો નહિ.’ લોકપાલના ઘોડાની પાછળ અન્નની પોઠ ચાલી. અનંત લંગાર ચાલી આવે છે. ગામડું અનાજે ધ્રપધ્રપી ઊઠે છે. બહુ થયું. લોહપાલે પાછળ જોયું. બાકીના પોઠીઆ પાખાણ બન્યા. ઊભા છે હજુ–થંભીને ઊભા છે. ‘પાછળ જોતો નહિ !’ એ બોલના પડઘા પડે છે. પાછળ જોતો નહિ ! શ્રદ્ધા–આત્મશ્રદ્ધા હારતો નહિ ! હે મર્ત્યલોકના માનવી ! પાછળ જોતો નહિ. દૃષ્ટિ માંડજે ભાવિના ધ્રવતારકે.\nલોકવાર્તાની રચના શું આ પ્રાકૃતિક પાષાણ–દૃશ્ય ઉપરથી થઈ હશે ? લોકમાનસ કેવા પ્રકારનું વાર્તાકાર છે ? જે કંઈ નિહાળે છે તેને કેવી રીતે જીવનમાં ઘટાવી કાઢે છે ! લોકકલ્યાણનાં સ્તોત્રો કેવી  ચોટદાર કલામાં ઉતારી આપે છે ! અત્યારે, લોકોના રોટલા પર ચાલી રહેલી રાજસત્તાઓની લૂંટાલૂંટને ટાણે, પાંચાળના ઠાંગનાથ મહાદેવની પાષાણ-ધાર પરનું આ પથ્થરકાવ્ય વિશિષ્ટ અર્થ ધરે છે.\n"https://gu.wikisource.org/w/index.php?title=પરકમ્મા/ટાંચણનાં_પાનાં&oldid=118371" થી મેળવેલ\nઆ પાનામાં છેલ્લો ફેરફાર ૧૪ માર્ચ ૨૦૨૦ના રોજ ૨૨:૦૭ વાગ્યે થયો.


This page is printed from: http://www.akilanews.com/Bollywood_news/Print_news/07-12-2018/24355\nછેલ્લા 60 વર્ષથી ગુમનામ છે ધર્મેન્દ્રની બે દીકરીઓ:પ્રકાશ કોરની આ બે પુત્રીઓની સાવકી બહેનો છે એશા અને આહનાઃ ક્યારેય નથી થયો ઉલ્લેખ\nધરમેન્દ્ર 8 ડિસેમ્બરે પોતાનો 83મો જન્મદિવસ: દેઓલ ખાનદાન ફિલ્મ જગત સાથે 59 વર્ષથી જોડાયેલુ\nમુંબઈ :બોલિવુડના સુપરસ્ટાર ધરમેન્દ્ર 8 ડિસેમ્બરે પોતાનો 83મો જન્મદિવસ ઉજવશે. દેઓલ ખાનદાન ફિલ્મ જગત સાથે 59 વર્ષથી જોડાયેલુ છે. હવે આ ખાનદાનની ત્રીજી પેઢી એટલે કે કરણ દેઓલ પણ ડેબ્યુ માટે તૈયાર છે. ધર્મેન્દ્ર પછી તેમના બે પુત્ર સની અને બોબી સિલ્વર સ્ક્રીન પર છવાયેલા રહ્યા. પરંતુ ધરમેન્દ્રની ત્રણ પુત્રીઓ હંમેશા લાઈમ લાઈટથી દૂર જ રહી છે. આ ત્રણ પુત્રીઓ કોણ છે.\nઆમાં બે દીકરીઓ અજિતા અને વિજેતા ધર્મેન્દ્રની પ્રથમ પત્ની પ્રકાશ કોરની પુત્રીઓ છે. આહના ધર્મેન્દ્ર અને હેમા માલિનીની પુત્રી છે. તમે આહના વિષે તો સાંભળ્યુ જ હશે, તે એશા દેઓલની નાની બહેન છે. તે પોતાના લગ્ન સમયે ચર્ચામાં આવી હતી. પરંતુ ધર્મેન્દ્ર અને પ્રકાશ કોરની બે દીકરીઓ અજીતા અને વિજેતાને ભાગ્યે જ કોઈએ જોઈ હશે. આખરે આ બંને દીકરીઓ છે ક્યાં?\nદેઓલ પરિવારના આ બંને સભ્ય એવા છે જેનો ઉલ્લેખ છેલ્લા 58 વર્ષમાં ક્યારેય નથી થયો. અજીતા અને વિજેતા હંમેશા લાઈમ લાઈટથી દૂર જ રહી છે. બંને ક્યારેય દેઓલ પરિવારના ફેમિલી ફંકશનમાં પણ જોવા નથી મળતી.\nમિડીયા રિપોર્ટ્સ મુજબ હવે બંને બહેનો કેલિફોર્નિયા શિફ્ટ થઈ ગઈ છે. ઈન્ટરનેટ પર ઉપસ્થિત માહિતી અનુસાર અજિતાના લગ્ન કિરણ ચૌધરી સાથે થયાં હતાં. કિરણ ‘1000 ડેકોરેટિવ ડિઝાઈન્સ ફ્રોમ ઈન્ડિયા’ નામના પુસ્તકના ઓથર છે. અજિતા પોતાના પતિ સાથે કેલિફોર્નિયા રહે છે. અજિતાનું નિક નેમ લલ્લી છે.\nવિજેતાના નામથી ધર્મેન્દ્રએ પોતાનું પ્રોડક્શન હાઉસ શરૂ કર્યુ હતુ. ધર્મેન્દ્રની કંપનીનું નામ વિજેતા પ્રોડક્શન પ્રાઈવેટ લિમિટેડ છે. વિજેતાના લગ્ન વિષે ઈન્ટરનેટ પર કોઈ જાણકારી નથી. તે પણ પોતાની બહેન અજિતા સાથે અમેરિકામાં જ રહે છે.\nઅજિતા અને વિજેતાની સાવકી બહેનો એશા અને આહના દેઓલ છે. આ બંને દીકરીઓ લાઈમલાઈટમાં રહે છે. અજિતા વિજેતા અંગે લોકો વધુ જાણતા નથી. બંનેની ગણીગાંઠી તસવીરો જ ઈન્ટરનેટ પર જોવા મળે છે.


ReadGujarati.com: મોટાભાઈની શક્તિ – કાકા કાલેલકર\nમોટાભાઈની શક્તિ – કાકા કાલેલકર\nSeptember 9th, 2011 | પ્રકાર : સાહિત્ય લેખ | સાહિત્યકાર : કાકા કાલેલકર |5પ્રતિભાવો »\n[‘સ્મરણયાત્રા’ પુસ્તકમાંથી સાભાર.]\nરામદુર્ગથી અમે પાછા આવતા હતા. તોરગલનો સાત દીવાલવાળો કિલ્લો વટાવીને અમે આગળ ચાલ્યા. રસ્તામાં એક નદી આવતી હતી. કઈ નદી તે આજે બિલકુલ ધ્યાનમાં આવતું નથી. એ નદીને કિનારે બપોરના અમે મુકામ કર્યો. મેં મજાના ત્રણ પથરા આણી, ધોઈ ચૂલો બનાવ્યો. આસપાસનાં સુકાઈ ગયેલાં લાકડાં ભેગા કરી એ ચૂલો સળગાવ્યો. સૌથી મોટા ભાઈએ નાહીને નદી પરથી પાણી આણ્યું.\nરસોઈ તૈયાર થતાં એક વાગી ગયો. પિતાશ્રી ખૂબ થાકેલા હતા પણ પૂજા કર્યા વગર તો જમાય નહીં. ગોંદુએ ક્યાંકથી તુલસી અને બેચાર ફૂલ આણ્યાં. પિતાશ્રીને પૂજા કરતાં જરાક વાર લાગી. અમે નાના છોકરાઓ ભૂખથી પીડાતા એક ખૂણામાં ભૂખ અને ઊંઘ વચ્ચે ઝોલાં ખાતા હતા. પિતાશ્રીની પૂજા ઝટ પતે નહીં અને છોકરાઓને વખતસર ખાવાનું મળે નહીં, એટલે મારાં બા જરા ચિડાયાં હતાં. મુકામે આવતાવેંત ભાતું છોડીને છોકરાંઓને કંઈક ખાવા આપવું એવો પિતાશ્રીનો વિચાર હતો, પણ છોકરાઓ અત્યારે ભાતું ખાશે તો જમશે શું ? અને આખો દિવસ પાણી પાણી કરશે, એમ કહી બાએ અમને ખાવા આપવાની ચોખ્ખી ના પાડી. તે વખતથી જ કંઈક બગડ્યું હતું. પિતાશ્રીને ચિડાવાની ટેવ જરાયે ન હતી. પણ જ્યારે ચિડાય ત્યારે ભાન ભૂલી જાય. પણ તે અમ છોકરાઓ ઉપર જ. કચેરીમાં કારકુન ઉપર તેઓ ભાગ્યે જ ચિડાતા. પટાવાળાઓને પણ આકરા શબ્દો કહેવાની ટેવ એમને ન હતી.\nપણ કોણ જાણે આજે પિતાશ્રી ખૂબ ચિડાયા હતા. ‘પૂજા ઝટ પતે નહીં’ એમ બાએ કહ્યું કે તરત જ ગરમ થઈ પિતાશ્રીએ કાંઈક આકરાં વેણ સંભળાવ્યાં. અને તે પણ અમારા બધાના દેખતાં ! બાને ભારે અપમાન જેવું લાગ્યું. મને બરાબર યાદ છે. બાનું મોઢું રાતુંપીળું તો શું સાવ નીલું થઈ ગયું. અમારા દેખતાં રોવાય પણ કેમ ? ભારે પ્રયત્ન કર્યો તોપણ બે મોતી તો ટપક્યાં જ. હું કશું સમજું નહીં, એટલે ત્યાં ને ત્યાં જ હેબતાઈને ઊભો રહ્યો. મોટાભાઈ અમારા બધાના અજાણતાં ત્યાંથી છટકી ગયા. મોટાભાઈ ભાગ્યે જ પિતાશ્રી સાથે બોલતા. નાનપણથી જ, બીકથી કહો કે અંતર રાખવાની આદતથી કહો, તેઓ પિતાશ્રી આગળ ઊભા રહેતા જ નહીં. કંઈક જોઈતું કરાવતું હોય તો મારી મારફતે પિતાશ્રીને કહે. હું સૌથી નાનો. મને બીક શરમ શાની ? પિતાશ્રી ઝટ માને નહીં તો એમની સાથે દલીલ પણ કરું !\nજમવાનો વખત થયો. થાળીઓ-ના, પતરાળાં પીરસાઈ રહ્યાં. ગોંદુ તો શરૂ કરવા આતુર થયો હતો. પણ મોટાભાઈ ક્યાં ? એ તો ત્યાંથી છટકી ગયા હતા, મેં એમને ‘બાબા, બાબા’ કહી ખૂબ બૂમો પાડી, પણ બાબા હતા જ ક્યાં ? પિતાશ્રીએ કહ્યું, ‘જા, આસપાસ ક્યાંક બેઠો હશે; જઈને એને બોલાવી લાવ.’ આસપાસ હું ખૂબ રખડ્યો. આખરે બાબાને એક ઝાડ તળે બેઠેલા જોયા. બેઠેલા નહીં, માથું નીચું રાખીને તે આંટા મારતા હતા. હું બરાબર જોઈ શક્યો કે બાબા ધૂંધવાતા હતા. મેં કહ્યું, ‘ચાલો જમવા; બધા રાહ જુએ છે.’ એમણે કહ્યું, ‘મારે આવવુંયે નથી અને જમવુંયે નથી.’ મેં દલીલ કરી, ‘પણ ભાણાં તૈયાર છે તે ? ગોંદુએ શરૂ પણ કર્યું હશે. બધા તમારી રાહ જુએ છે.’ આકરા સ્વરે બાબાએ કહ્યું, ‘ગોંદુને કહેજે કે ધરાઈને ખાય. તું જા, મારે નથી આવવું.’ મેં પાછા આવી બનેલી બીના રજૂ કરી. પિતાશ્રીએ કહ્યું. ‘શી હઠીલાઈ આ છોકરાની ! એને કહેજે કે હું રાહ જોઉં છું. ઝટ આવી જાય.’ હું ફરી દોડતો ગયો. આ વખતે બાબા જેટલા શાંત દેખાતા હતા એટલા જ આકરા થયા હતા. ખૂબ વિચારપૂર્વક એમણે પોતાનો સંદેશો વાક્યમાં ગોઠવ્યો હતો. મને કહે, – અને કહેતાં એક એક અક્ષર ઉપર બરાબર ભાર મૂકતા ગયા – ‘કહેજે કે આવું જ સાંભળવાનું હોય તો જમવુંયે નથી અને ઘેર આવવુંયે નથી.’\nઘરમાં જ્યારે જ્યારે મતભેદ હોય ત્યારે ત્યારે અમે બાળકો હમેશાં પિતાશ્રીનો પક્ષ જ તાણતાં; કેમ કે એ મોટો પક્ષ. બાનું તો હમેશાં સહન કરવાનું જ વ્રત, એટલે પિતાશ્રીનો પક્ષ તાણવો એ જ સહેલો માર્ગ હતો. પણ બાબાને આજે આમ એકદમ પક્ષાંતર કરતા જોઈ મારા આશ્ચર્યનો પાર ન રહ્યો. બાબાની છાપ જ એવી હતી કે ઝાઝું બોલાય જ નહીં. હું સીધો પાછો આવ્યો અને રિપોર્ટરની પેઠે મોટાભાઈનો સંદેશો બરાબર બોલી ગયો. એ વખતે પિતાશ્રીને શું થયું હશે એની કલ્પના આજે આવે છે. પોતે કોઈ કાળે ચિડાય નહીં તે ચિડાયા ને આકરું બોલાઈ ગયું; બાને ભારે દુઃખ થયું; હું ભૂખ્યો અહીંથી ત્યાં ને ત્યાંથી અહીં દોડાદોડી કરું છું; ગોંદુ જમવાનું છોડી પિતાશ્રીના મોઢા તરફ તાકીને જુએ છે, અને બાબા જે કોઈ કાળે સામે ઊભો પણ ન રહે તે આવો સંદેશો મોકલે છે ! કેટલાય વખત સુધી તેઓ બોલ્યા નહીં. આખરે કાંઈક મુશ્કેલીથી બોલ્યા, ‘એને કહેજે કે જમવા આવી જાય.’ હું શું જાણું કે આ વાક્યમાં બધું જ આવી જતું હતું ? મેં કહ્યું કે, ‘આમ તે નહીં આવે.’ એટલે પિતાશ્રી મારા પર પણ ખિજાયા. પણ ખિજાઈને કંઈ બોલે તે પહેલાં જ હું ત્યાંથી ખસી ગયો. મને થયું કે આવા સંદેશા આજે કેટલા લઈ જવાના હશે તે કોણ જાણે. પણ ગયો તો ખરો, અને બાબાને બરાબર કહ્યું. અને શું આશ્ચર્ય ! જરાયે આનાકાની કર્યા વગર અને કાંઈક સંતોષથી મોટાભાઈ જમવા આવ્યા.\nઆ પ્રસંગનું રહસ્ય મારા ધ્યાનમાં તે વખતે બિલકુલ ન આવ્યું તેથી જ એ પ્રસંગ ધ્યાનમાં રહ્યો. અને સાચે જ, તે દિવસથી તે બાના અંત લગી કોઈ કાળે પિતાશ્રીએ બાની બાબતમાં પોતાનો મિજાજ ખોયો નહીં. મોટાભાઈમાં આટલી શક્તિ હશે એનો મને ખ્યાલ સરખોયે ન હતો. જેમ જેમ એ પ્રસંગને યાદ કરું છું તેમ તેમ પ્રેમનો કાયદો વધારે ને વધારે સમજતો જાઉં છું અને આખરે મન સાથે નિશ્ચય થાય છે કે પ્રેમનું સામર્થ્ય અમોઘ છે. એ પ્રેમ સાર્વભૌમ અને સર્વશક્તિમાન છે.\n« Previous બાળકો અને ઈન્ટરનેટ – કિરણ ન. શીંગ્લોત\nઆપત્તિ બની સંપત્તિ – કુમારપાળ દેસાઈ Next »\nસત્યના પ્રયોગો અથવા આત્મવ્યથા – રતિલાલ બોરીસાગર\nગાંધીજીએ એમની આત્મકથાનું નામ ‘સત્યના પ્રયોગો અથવા આત્મકથા’ એવું આપ્યું છે. ગાંધીજીએ જીવનભર સત્યના પ્રયોગો કર્યા અને સત્યના પ્રયોગો એમની આત્મકથા બની રહ્યા. જીવનમાં હંમેશાં સત્ય જ બોલવું, સત્યનું જ આચરણ કરવું એવો દુરાગ્રહ મેં રાખ્યો નથી. મારા જેવા સરેરાશ ભારતીય નાગરિકને એવો દુરાગ્રહ રાખવાનું પરવડે પણ નહીં. પરંતુ ક્યારેક મારામાં ગાંધીજી પ્રવેશી જાય છે ને હું એકદમ સત્યના પ્રયોગો ... [વાંચો...]\nહસ્તમેળાપથી હ્રદયમેળાપ સુધી…. (ભાગ-૫ : સમાપ્ત) – અરવિંદ પટેલ\nપુત્રવધુના આગમનને આનંદથી આવકારીએ ! આપણે વહુએ સાસરે જઈ કઈ રીતે તેની જવાબદારી, ફરજ નિભાવવા, કેવી રીતે રહેવું, બોલવું ચાલવું, વર્તવું વગેરેની ચર્ચા કરતાં રહીએ છીએ, માતા પણ પોતાની પુત્રીને આ વાતનું ધ્યાનમાં રાખી કેળવતી રહે છે, સંસ્કારિત કરતી રહે છે, ટોકતી રહે છે. આ બાબતે સદાયે ચિંતિત રહેતી હોય છે. પરંતુ સાસરે આવેલી વહુને પરિવારજનોએ કેવી રીતે સાચવવી, સંભાળવી તેની ... [વાંચો...]\n5 પ્રતિભાવો : મોટાભાઈની શક્તિ – કાકા કાલેલકર\nSeptember 9, 2011 at 9:11 am\nChhota munh badi baat …\npar sahi baat, many times kids teach us meaningful lessions.\nRakesh Dave says:\nSeptember 9, 2011 at 5:12 pm\nસ્મરણયાત્રા અને ઓતરાતી દીવાલો :\nશ્રી કાકાસાહેબ નાં બને પુસ્તકો વારે વારે વાંચ્યા છે.\nવાહ! ખુબ સરસ!\nએ તો જેને ભુખ લાગેી હોય એને ખબર પડે…\n‘પૂજા ઝટ પતે નહીં’ એમ બાએ કહ્યું કે તરત જ ગરમ થઈ પિતાશ્રીએ કાંઈક આકરાં વેણ સંભળાવ્યાં. અને તે પણ અમારા બધાના દેખતાં !\nલ્યો વેણ સાંભળી પેટ ભરો………….\nso cute story nice one…..\nપણ ખિજાઈને કંઈ બોલે તે પહેલાં જ હું ત્યાંથી ખસી ગયો. મને થયું કે આવા સંદેશા આજે કેટલા લઈ જવાના હશે તે કોણ જાણે. પણ ગયો તો ખરો, અને બાબાને બરાબર કહ્યું. અને શું આશ્ચર્ય ! ……..


હમ 'સાત' સાથ સાથ હૈ : સૂરતના પરિવારે કોરોનાને હરાવ્યો : ૪ માસના બાળકનો સમાવેશ\nસુરત, તા. રર : શહેરમાં દ્યણા કુટુંબોમાં દ્યરના બધા જ સભ્યો કોરોનાગ્રસ્ત થયા હતા. જેમાં એક કુટુંબ કે જેના સાત સભ્યોએ કોરોનાને મ્હાત આપી છે. મૂળ મહારાષ્ટ્ર વતની અને દોઢ વર્ષથી અડાજણ વિસ્તારમાં રહેતા આરાધ્યે પરિવાર પણ કોરોના સંક્રમિત થયું હતું. પૂરતી સારવાર સાથે તેઓ કોરોનાને હરાવી સ્વસ્થ થયા છે. પરિવાર કોરોનામુકત થતા પરિવારમાં ખુશી છવાઈ હતી.\nઆરાધ્યે પરિવારના શ્રી સંદિપ આરાધ્યે જણાવ્યું કે, પરિવારના તમામ સભ્યોને ખાંસી, શરદી, તાવ આવતો હતો, જેથી તા.૧૭ ઓગસ્ટે અડાજણના પીએચ.સી. સેન્ટરમાં પરિવારના તમામ સભ્યોનો કોરોના રિપોર્ટ કઢાવતા સાત સભ્યો પોઝિટિવ આવ્યાં. જેમાં ચાર માસના શિવાંશ અને ૮૩ વર્ષિય દાદી પણ પોઝિટિવ આવ્યાં.\nશરૂઆતમાં બધા ડરી ગયા હતા. પરંતુ તબીબોની સલાહથી હોમ કવોરન્ટાઇન થઈ સારવાર લીધી અને બધા સ્વસ્થ થયા.\nદાદી ૨૦ દિવસની સારવારમાં અને બાકીના સભ્યો ૧૪ દિવસ હોમ કવોરન્ટાઇન થઇ કોરોને મ્હાત આપી છે. દાદીને નવું નવજીવન આપનારા સિવિલ હોસ્પિટલના તબીબો પ્રત્યે સંદિપભાઈએ આભારની લાગણી વ્યકત કરી હતી.\nઆરાધ્યે પરિવારના ૮૩ વર્ષિય કોરોના મુકત થયેલા દાદી રૂકમણિબહેન આરાધ્યે જણાવ્યું કે, મોટી ઉમરે કોરોના થતા ડર તો લાગતો હતો, પરંતુ સિવિલ હોસ્પિટલના ડોકટર, તબીબોની સતત દેખભાળ અને સારવારના કારણે સ્વસ્થ થઈ છું. સિવિલના તબીબોના મહેનતનું પરિણામ છે. પાછી દ્યરે આવી છું, અને મારા પરિવારના તમામ સભ્યો પણ કોરોનામુકત થયા છે. જેથી ખુશીની લાગણી અનુભવું છું.\nનવી સિવિલના નોડલ ઓફિસર ડો.વિવેક ગર્ગ અને ડો. અજય પરમારની ટીમના કર્મનિષ્ઠ તબીબો અને નર્સિંગ સ્ટાફની ટીમના સફળ ઉપચારથી ૮૩ વર્ષના વયોવૃધ્ધ રૂકમણિબેન આરાધ્યે ૨૦ દિવસની સારવારમાં ૧૫ દિવસ ઓકિસજન પર રહી કોરોનાને મ્હાત આપી છે.


Posted on 11:44 am September 8, 2021 Author Shah JinaComments Off on અક્ષય કુમાર માતાની ખૂબ નજીક હતા, માતાના નિધનથી અભિનેતા પર દુ:ખોનો પહાડ તૂટી ગયો છે, જુઓ માતા સાથેની કેટલીક પ્રેમાળ તસવીરો\nમાતા અરુણા ભાટિયાને ખૂબ પ્રેમ કરતા હતા અક્ષય કુમાર, જુઓ માતા સાથે ખાસ તસવીરો\nબોલિવુડના ખેલાડી કહેવાતા અક્ષય કુમાર પર હાલ દુખોનો પહાડ તૂટી પડ્યો છે. તેમની માતા અરુણા ભાટિયાનું નિધન થઇ ગયુ છે. તે છેલ્લા કેટલાક સમયથી બીમાર હતા અને તેમની સારવાર ચાલી રહી હતી. તેમની સારવાર મુંબઇના હીરાનંદાની હોસ્પિટલમાં ચાલી રહી હતી. મોડી રાત્રે તેમની તબિયત ખરાબ થવા લાગી હતી અને તે બાદ તેમને ICUમાં શિફ્ટ કરવામાં આવ્યા હતા. ત્યારે આજે સવારે તેમનું નિધન થયુ છે. અક્ષય કુમારે સોશિયલ મીડિયા પર માતાના નિધનની જાણકારી પણ આપી હતી.\nઅક્ષય કુમાર તેમની માતાની ખૂબ નજીક હતી. તેઓ તેમને ઘણો પ્રેમ કરતા હતા. માતાના નિધનથી તેઓ ખૂબ તૂટી ગયા છે. તેમણે તેમની માતા માટે ઇન્સ્ટાગ્રામ પર નોટ લખી અને ચાહકોનો પણ માતા માટે પ્રાર્થના કરવા આભાર માન્યો. અક્ષય કુમાર તેમની પ્રાઇવેટ લાઇફને ગ્લેમરની ચકાચોંધ દુનિયાથી દૂર રાખતા હતા. માતા સાથે કયારેક કયારેક તેઓ નજર આવ્યા હતા.\nઅક્ષય કુમારે માતા સાથેની તસવીર મધર્સ ડે પર પોસ્ટ કરી હતી. તેમની માતા સાથેની તસવીરો જોઇ એ અંદાજ લગાવી શકાય કે તે તેમની માતાને કેટલો પ્રેમ કરતા હતા. તમને જણાવી દઈએ કે એક્ટર અક્ષય ત્યારે લંડનમાં ફિલ્મ ‘સિન્ડ્રેલા’નું શૂટિંગ કરતો હતો. આ ફિલ્મમાં લીડ એક્ટ્રેસના રોલમાં રકુલ પ્રીત સિંહ છે.\nમીડિયા રિપોર્ટ અનુસાર એક્ટર ઓક્ટોબરમાં ફિલ્મ રામ સેતુનુ શુટિંગ પાછુ શરૂ કરશે અને ચાલુ વર્ષે ડિસેમ્બરના અંતમાં પૂર્ણ કરશે. અક્ષયે માર્ચમાં અયોધ્યામાં આ ફિલ્મનું મૂહૂર્ત કર્યુ હતું. ત્યારબાદ મુંબઈમાં તેમણે ફિલ્મનું લાંબુ શેડ્યુલ શૂટ કરવાનુ હતુ, પરંતુ લોકડાઉનના લીધે બધું કામ અને શૂટિંગને ટાળી દેવામાં આવ્યું હતુ.\nરિપોર્ટ મુજબ, ફિલ્મના થોડા ભાગનું શૂટિંગ શ્રીલંકામાં થવાનુ હતુ, પરંતુ ફિલ્મના નિર્માતાએ આ યોજનાને બદલી નાખી. પછી ફિલ્મ રામ સેતુની શૂટિંગ કેરળમાં કરવાનો નિર્ણય લીધો હતો. પરંતુ કેરળ કોવિડનું હોટસ્પોટ બનતા પ્રોડ્યુસરે હવે મુવીના બાકીના ભાગનુ ગુજરાતમાં શૂટિંગ કરવાનો નિર્ણય કર્યો છે. ફિલ્મમાં અક્ષય કુમાર સિવાય નુસરત ભરૂચા અને જેકલીન ફર્નાન્ડીઝ પણ છે.\nરામ સેતુને અભિષેક શર્મા ડાયરેક્ટ કરી રહ્યાં છે. આમ, રામ સેતુ સિવાય અક્ષય કુમારના ભાગમાં ઘણી ફિલ્મો છે. પૃથ્વીરાજ, રક્ષાબંધન અને અતરંગીનું શૂટિંગ પહેલાં કરી લીધુ છે. બાકી તેમની પાસે બચ્ચન પાંડે અને સૂર્યવંશી જેવી ફિલ્મો પણ છે. અક્ષયે પ્રોડ્યૂસર્સને તેના વગરના સીન્સનું શૂટિંગ કરવાનું કહ્યું છે, કારણ કે તેનું હંમેશાં માનવું છે કે પર્સનલ ચેલેન્જ હોવા છતાંય કામ તો ચાલુ રહેવું જોઈએ.\n‘સૂર્યવંશી’, ‘પૃથ્વીરાજ’,, ‘અતરંગી રે’, ‘સૂર્યવંશી’, ‘રક્ષાબંધન’, ‘બચ્ચન પાંડે’, ‘રામ સેતુ’, ‘OMG ઓહ માય ગોડ નો બીજો પાર્ટ’, ‘સિન્ડ્રેલા’ તથા વેબ સિરીઝ ‘ધ એન્ડ’ સામેલ છે.\n6:10 am October 3, 2019 Charu Shah Comments Off on ભારતીય ડિઝાઇનરે ઉડાવ્યો ઐશ્વર્યાના લુકનો મજાક, ઐશ્વર્યા તો બિલકુલ…\n3:05 pm May 8, 2021 Shah Jina Comments Off on મોટી ખુશખબરી: કોરોના વિરુદ્ધ લડાઈમાં જલ્દી મળી શકે છે આ હથિયાર


પાકિસ્તાન માં #ઇન્ડિયા નીડ ઓક્સિઝન થયું વાયરલ તો ત્યાંના લોકોનો જવાબ તમારું દિલ જીતી લેશે - Filmy Dunia\nપાકિસ્તાન માં #ઇન્ડિયા નીડ ઓક્સિઝન થયું વાયરલ તો ત્યાંના લોકોનો જવાબ તમારું દિલ જીતી લેશે\nભારત કોરોના રોગચાળાની બીજી તરંગનો સામનો કરી રહેલા તબીબી ઓક્સિજનની અછત છે. રાજ્યોની હોસ્પિટલોમાં ઓક્સિજનના અભાવનો મુદ્દો કોર્ટમાં પહોંચ્યો છે. કોરોનાની સારવાર કરતી હોસ્પિટલોની પાસે તબીબી ઓક્સિજનની માત્રા એટલી ઓછી થઈ ગઈ કે તેમને ‘એસઓએસ’ સંદેશ મોકલવો પડ્યો. ઓક્સિજનની અછતને પહોંચી વળવા કેન્દ્ર સરકારે એરફોર્સને સેવામાં દબાણ કર્યું છે. વાયુસેનાના પરિવહન વિમાન ઓક્સિજનની ટ્રકો પરિવહન કરે છે. ઓક્સજીન માટે પાકિસ્તાન પણ ભારતમાં હોબાળો સાંભળી રહ્યો છે. પાકિસ્તાનમાં ‘ઈન્ડિયા નીડ્સ ઓક્સિજન’ ટ્વિટર પર હેશ ટેગ સાથે ટ્રેન્ડ કરી રહ્યું છે.\nલોકોએ કહ્યું – ઇમરાન ભારતને મદદ કરો\nભારતમાં ઓક્સિજનનો અભાવ અને તેની વધતી માંગને ધ્યાનમાં રાખીને પાકિસ્તાની નાગરિકોએ વડા પ્રધાન ઇમરાન ખાનને ઓક્સિજન સપ્લાય કરીને નવી દિલ્હીની મદદ કરવા જણાવ્યું છે. છેલ્લા કેટલાક દિવસોમાં રાજધાની દિલ્હીની ઘણી હોસ્પિટલોમાં ઓક્સિજનનો અભાવ જોવા મળ્યો હતો. અહીં કોરોના દર્દીઓની સારવાર કરતી હોસ્પિટલોએ ‘એસઓએસ’ સંદેશ મોકલતા કહ્યું કે તેમની પાસે થોડા કલાકોનો ઓક્સિજન બાકી છે. શુક્રવારે કોરોનાના 25 દર્દીઓનું મોત સર ગંગા રામ હોસ્પિટલમાં થયું હતું.\nજાવેરીયા સિદ્દીકીએ કહ્યું કે તે ખરેખર હ્રદયસ્પર્શી છે. અન્ય એક વપરાશકર્તા રોઝિના ખાને કહ્યું કે, ‘સરહદની આજુબાજુમાં હાર્ટ બ્રેકિંગ વાસ્તવિકતા. લોકો મરી રહ્યા છે. ‘\nકરાચી ક્રુ નામના ટ્વિટર હેન્ડલે પીએમ ઇમરાન ખાનને પાકિસ્તાની તરીકે આ સ્થિતિમાં ભારતીય ભાઈ-બહેનોની મદદ કરવા જણાવ્યું હતું. સૈયદમ મહમદ તાયદે કહ્યું કે, ‘ભારતના લોકોએ જલ્દીથી સ્વસ્થ થવું જોઈએ.તેઉ કહ્યું પાકિસ્તાન તમારી સાથે છે. સાથે મળીને આપણે કોરોનાને હરાવી શકીશું. ‘આ જોઈને લાગે છે કે દુશ્મની તો માત્ર અફવાઓથી જ મગજમાં નાખવામાં આવે છે હકીકતમાં ત્યાંના લોકોમાં પણ માણસાઈ છે જે હમેશા મદદ માટે તૈયાર છે\nએક યુઝરે કહ્યું કે ભારતમાં એક જ દિવસમાં વિશ્વના સૌથી વધુ 3,15,660 કેસ છે. રાજકીય મતભેદો તેની અલગ જગ્યાએ છે પરંતુ અમે પાકિસ્તાનીઓ ભારતીય ભાઈ-બહેનો સાથે પ્રાર્થના કરીએ છીએ. ટ્વીટમાં કહ્યું છે કે, ‘અલ્લાહ દરેકને આ મુશ્કેલ સમય સામે લડવાની તંદુરસ્તી અને શક્તિ આપે.’\nAsaPakistani I Request To @ImranKhanPTI To Help Indian Brothers and Sisterz in This Situation. #IndiaNeedsOxygen#IndianLivesMatter pic.twitter.com/MZCI7RKQgV\n— Karachi Crew (@KarachiCrew) April 22, 2021\nપાકિસ્તાની બોલર વસીમ અકરમની પૂર્વ પત્ની શનિરા અકરમે પોતાના એક ટ્વિટમાં કહ્યું હતું કે ‘ખૂબ દુખદ છે. આ અદૃશ્ય ભસ્માસુરા સાથે વ્યવહાર કરવાનો એકમાત્ર રક્ષણાત્મક રસ્તો છે તેને સમજી જાવ અને જાતે સુરક્ષિત રહો બધા સાથે મળીને લડીસું. તમે તમારી જાતને અને તમારા પ્રિયજનોને સુરક્ષિત કરો. મારી પ્રાર્થના ભારત સાથે છે. જોરશોરથી લડત ચાલુ રાખો.\n← નોકરીની ચિંતા છોડો ઘરે બેઠા જ કરો આ કામ દરરોજ મળશે 4000 સુધીનો નફો\nએમ્બ્યુલન્સ જ બની રહી છે દુશ્મન ચાલકે કર્યો ચોંકાવનારો ખુલાસો →


છૂટો દોર કે દબાણ ? | આત્માની અમૃતવાણી | Articles\nછૂટો દોર કે દબાણ ?\nકેટલાક વિચારકો કે વિદ્વાનો વૃત્તિઓને છૂટો દોર આપવામાં માને છે. મનમાં જે પણ વૃત્તિ ઊઠી, જે સંકલ્પ, વિચાર, ભાવ ઉદ્ ભવ્યા, તેમને દબાવી કે રોકી દેવાને બદલે તેમને બહાર નીકળવા દેવા, એમનો આચારમાં અનુવાદ કરવો, અથવા એ અનુસાર વર્તવું, એવી વિચારસરણીમાં એ વિશ્વાસ રાખે છે અને અવસર આવ્યે એને અનુસરે છે. એ કહે છે કે ભાવો કે વિચારોને રોકવાથી કે દબાવવાથી શારીરિક અને માનસિક રીતે મોટું નુકશાન થાય છે. એમના કથનને આદર્શ માનીને અનુસરનારો વર્ગ પણ સ્વાભાવિક રીતે જ વધતો જાય છે. કારણ કે એ વિચારસરણી છે જ એવી ચિત્તાકર્ષક અને ચેપી. એમાં પરંપરાગત વિચારપદ્ધતિ કરતાં વિપરીત એવી બીજી વિચારસરણીનો પડઘો પડે છે. વૃત્તિઓ, વિચારો ને ભાવોનો સંયમ સાધવાનો સદુપદેશ તો જૂના જમાનાથી ચાલ્યો આવે છે પરંતુ એમને છૂટો દોર આપવાની વાત અનોખી અથવા ઊલટી છે. એટલે તરત જ ધ્યાન ખેંચે છે. અવનવી, વિપરીત, વિરોધી અથવા ઊલટી વસ્તુનો એવો સ્વભાવ હોય છે.\nસ્વામી વિવેકાનંદને પરદેશના પ્રવચન-પ્રવાસ-દરમિયાન એક મહાનુભાવનો મેળાપ થયો. તે એમને પોતાના પંથમાં લઈ જવાની આકાંક્ષા રાખતા. સ્વામી વિવેકાનંદે એમને એમના પંથની કોઈ વિશેષતા દર્શાવવા જણાવ્યું તો એમણે કહ્યું કે અમારા પંથમાં પ્રવેશનારને ગમે તેટલી વાર લગ્ન કરવાની છૂટ મળે છે. સ્વામી વિવેકાનંદે જણાવ્યું કે મારા જીવનમાં તો એ આકર્ષણ હવે નથી રહ્યું પરંતુ આકર્ષણની એ વાત અસાધારણ છે, ને ભારતમાં તમારા પંથના પ્રચાર માટે જશો તો તમને થોડાઘણા અનુયાયીઓ મળી રહેશે. એ દેશમાં બધા જ પંથો કામ કરે છે.\nછતાં પણ કોઈ પણ વિચારસરણીનો તટસ્થ રીતે જીવનોપયોગી વિચાર કરવાનું આવશ્યક હોય છે. એવી રીતે વૃત્તિઓને કે વિચારોને છૂટો દોર આપવાની વિચારધારાને પણ વિચારી લઈએ. જે પુરૂષો એવું કહે છે કે માને-મનાવે છે કે મનમાં જે પણ વિચાર, ભાવ, ઊર્મિ ઊઠે એને દબાવવાને બદલે એનો તરત જ અમલ કરવો અથવા એ અનુસાર કરવા માંડવું, એ પુરૂષોનાં કથન, મંતવ્ય કે અભિપ્રાયને પણ માની ના શકાય અથવા આદર્શ ના ગણાય. સમજુ માનવ કોઈ પણ પ્રકારના વિચાર વગર જેમ ફાવે તેમ આંખ મીંચીને કામ કેવી રીતે કરી શકે ? એવી રીતે તો કેટલીકવાર પશુ પણ વર્તતાં નથી દેખાતાં.\nઅમે એક દિવસ કૂતરાને રોટલો નાખ્યો. અમને એમ કે કૂતરો એ રોટલો તરત જ ખાઈ જશે પરંતુ અમારા આશ્ચર્ય વચ્ચે કૂતરાએ એ રોટલાને ના ખાધો. અમે બીજો રોટલો નાખ્યો તો એણે એ પણ ના ખાધો. એનો ઉપયોગ પાછળથી ભેગા મળેલા કાગડાઓએ પણ ના કર્યો. કારણ કે એ વાસી હતો. અમને થયું કે કૂતરો અને કાગડા પણ આટલો વિવેક કરી શકે છે તો પછી માનવ તો વિવેક કરે જ. એ વધારે શિક્ષિત, સંસ્કૃત મનાય છે. જોઈને પગલું ભરવું, વિચારીને બોલવું ને વર્તવું, માનવને માટે આવશ્યક, આવકારદાયક, અભિનંદનીય, આશીર્વાદરૂપ છે. માટે જ શાસ્ત્રે જણાવ્યું છે કે જોઈને—દ્રષ્ટિથી પવિત્ર કરીને—પગલું ભરવું જોઈએ.\nદ્રષ્ટિપૂતં ન્યસેત્ પાદમ્. જોયા વિના, ચારેકોર દ્રષ્ટિપાત કર્યા વિના ચાલવામાં આવે તો કોઈવાર લપસી પડાય, ખાડામાં પડાય, વાગી જાય, ભળતા જ માર્ગે ચઢી જવાય કે કોઈની સાથે ભટકાઈ પડાય. કોઈને હાનિ કરાય. મનમાં ઉદ્ ભવતા નાનામોટા બધા જ ભાવો કે વિચારોનો અમલ કેવી રીતે થાય ? એ પ્રમાણે વર્તવાનું કેવી રીતે કહેવાય ? કોઈને કોઈના ઘરમાં પ્રવેશીને ચોરી કરવાનો વિચાર આવે તો તેણે એ વિચારને અનુલક્ષીને તરત જ ચોરી કરવી ? ખૂન કરવાનો વિચાર આવે અથવા વ્યભિચારના વિચારવાળાએ એ પ્રમાણે વર્તવા માંડવું ? સ્થિર બુદ્ધિના સમજુ કહેવાતા માનવ પાસે એવી અપેક્ષા ના રાખી શકાય. બધા જ વિચારો, બધી જ વૃત્તિઓ અને ઊર્મિઓને અનુસરવામાં આવે તો આપણી આજુબાજુના સમાજમાં અવ્યવસ્થા થઈ જાય. આતંક અને અશાંતિ વધી જાય.\nવૃત્તિઓને દબાવવાની કે એમને છૂટો દોર આપવાની બંને પ્રકારની વૃત્તિ કે પ્રવૃત્તિ વ્યક્તિ તથા સમષ્ટિને માટે હાનિકારક છે. એક ઉત્તર ધ્રુવ છે તો બીજો દક્ષિણ ધ્રુવ. બંનેની ભલામણ ના કરી શકાય. ઉત્તમ વસ્તુ તો વૃત્તિ, વિચાર, ઊર્મિને તટસ્થ રીતે વિચારીને, એની સારસરિતાને સમજીને, આવશ્યકતા અનુસાર અપનાવવાની કે અમલ કરવાની છે. વૃત્તિ કે વિચારોને દબાવવાની કે છુટો દોર આપવાની ભલામણ કરવાને બદલે આપણે એમને તપાસવાનું, ચકાસવાનું, અને એમનો વિવેકપૂર્વનો વિનિયોગ કરવાનું વલણ પસંદ કરીશું, વધારે યોગ્ય, તંદુરસ્ત અથવા આદર્શ માનીશું. એવું વલણ જ માનવને ભોગ તથા યોગ ઉભયનો સમ્યક આનંદ આપશે અને શાંતિ પ્રદાન કરશે.


OHM ॐ AUM-SIVOHM: Yog-Vasishth-Gujarati-યોગવાસિષ્ઠ મહારામાયણ-ઉત્તર રામાયણ-724\nYog-Vasishth-Gujarati-યોગવાસિષ્ઠ મહારામાયણ-ઉત્તર રામાયણ-724\nપ્રાણો બીજા દેહમાં પેસતાં,તેની અંદર રહેલા આકાશની અને વાયુઓની સાથે જોડાઈને,સંસારનાં દુઃખો ભોગવે છે.\nજેમ,સમુદ્રમાં ડૂબેલો પાણીથી ભરેલ ઘડો,બહારના લોકોના જોવામાં નહિ આવવા છતાં પણ નાશ પામતો નથી,\nતેમ,વાસના-વાળું મન મરણ સમયે જોવામાં નહિ આવવા છતાં પણ નષ્ટ થતું નથી.\nજેમ,કિરણો સૂર્ય વગરનાં હોતાં નથી,તેમ,પ્રાણ મન વગરનો હોતો નથી.મન,જ્ઞાનને પકડે -તો જ પ્રાણને છોડે છે.જ્યાં મન હોય છે-ત્યાં પ્રાણ હોય જ છે,પણ જયારે મન જ્ઞાનના પ્રભાવને લીધે વાસનાઓ વિનાનું થઈને નષ્ટ થઇ જાય છે,ત્યારે પ્રાણ ચલન વિનાનો થઇ જાય છે અને ત્યારે શાંતિ જ અવશેષ રહે છે.\nજ્ઞાનથી વાસનાઓનો નાશ થતાં,મનનો અને પ્રાણનો બંનેનો નાશ થાય છે.\nજ્ઞાનથી સર્વ પદાર્થોનું અત્યંત મિથ્યા-પણું ઉદય પામે છે\nઅને તે મિથ્યા-પણાના ઉદયથી વાસનાઓ નાશ થતાં-પ્રાણ અને મન જુદાં પડે છે.\nશાંત થયેલું મન પ્રાણથી જુદું પડે ત્યારે,પોતાના નાશથી પરમ-પદને પ્રાપ્ત થઈને ફરીવાર દેહપણાને દેખતું નથી.\nજે વાસના છે-તે જ મન કહેવાય છે-એટલે કે જે ચિત્ત (મન) છે તે વાસના-માત્ર જ છે,\nમાટે વાસનાનો અભાવ થતાં તે પરમ-પદ-રૂપ થઇ જાય છે.\nવાસના સહિત સર્વનો બાધ કરીને-જ્ઞાન, આત્મ-તત્વ જ થઇ જાય છે\nઅને જે આત્મ-તત્વ છે તે જ્ઞાન-રૂપે જ રહે છે.\nહે રામચંદ્રજી,આ સંસાર કે જે રજ્જુમાં થયેલા સર્પ જેવો (ભ્રાંતિ જેવો) છે,\nતેનો આ રીતે વિવેકમાત્રથી જ અંત થાય છે.\nએક આત્મતત્વનો જ શ્રવણ-આદિથી અભ્યાસ,પ્રાણનો રોધ અને મનનો નાશ-\nઆ ત્રણમાંથી એક સિદ્ધ થતાં,બીજાં બે પોતાની મેળે જ સિદ્ધ થઇ જાય છે.\nજેમ,પંખાની ગતિ શાંત થઇ જતાં પવન શાંત થઇ જાય છે,\nતેમ,પ્રાણ-રૂપ વાયુનું ચલન શાંત થતાં,મન શાંત થઇ જાય છે.\nશરીરનો લય (મરણ) થતાં,પ્રાણ,બહારના આકશમાં રહેલા વાયુની સાથે મળીને વાયુ-પણાને પ્રાપ્ત થાય છે,\nઅને ત્યાં પોતામાં જે દેહની વાસના હોય તે દેહને લગતા વ્યવહારનો જ અનુભવ કરે છે.